**APSTIPRINĀTA**

ar Limbažu novada domes

26.01.2017. sēdes lēmumu

(protokols Nr.2, 2.§)

##

## Limbažu muzeja vidēja termiņa darbības stratēģija

**2017. – 2021. gadam**

Limbaži

2017

## Saturs

Ievads 2

**I. VISPĀRĪGĀ DAĻA**

1. MUZEJA RAKSTUROJUMS, TĀ LOMA SABIEDRĪBĀ 3

1.1. Muzeja darbības pilnvarojums 3

1.2. Muzeja misijas definējums 3

1.3. Muzeja darbības virzieni 3

1.4. Muzeja darbības mērķi un uzdevumi 3

2. MUZEJA IEKŠĒJĀS UN ĀRĒJĀS DARBĪBAS VIDES FAKTORU ANALĪZE 5

2.1. Pārskata periodā sasniegtie rezultāti un rezultatīvie rādītāji 5

2.2. Ārējās darbības vides izvērtējums 8

2.3. Muzeja darbības spēju izvērtējums 8

 2.3.1. SVID analīze 8

2.4. Secinājumi 10

2.5. Muzeja vidēja termiņa prioritātes 11

**II. PROGRAMMU DAĻA**

3. VIDĒJA TERMIŅA MUZEJA DARBĪBAS PROGRAMMAS VEIDOŠANA 12

3.1. Darbības programma 12

3.2. Sagaidāmie darbības rezultāti 17

 3.2.1. Kvantitatīvie rādītāji 17

 3.2.2. Kvalitatīvie rādītāji 18

3.3. Programmas īstenošanai nepieciešamie cilvēkresursi 19

4. PĀRRAUDZĪBA UN ATSKAITĪŠANĀS KĀRTĪBA 20

**PIELIKUMI**

**Limbažu muzeja darbības pamatvirzienu politikas**

 1. pielikums

 Krājuma darba politika 22

 2. pielikums

 Pētniecības darba politika 29

 3. pielikums

 Komunikācijas politika 33

**Limbažu muzeja krājuma noteikumi**

**Ievads**

Limbažu novada pašvaldības iestādes Limbažu muzejs darbības stratēģija ir vidēja termiņa plānošanas dokuments, kura mērķis ir noteikt muzeja darbības virzienus, mērķus un prioritātes sekmīgai muzeja attīstībai atbilstoši muzeja misijai no 2017. līdz 2021. gadam.

Stratēģijas izstrādē ņemti vērā šādi dokumenti:

1) Latvijas Republikas Muzeju likums;

2) Ministru kabineta noteikumi Nr. 956 „Noteikumi par nacionālo muzeju krājumu”;

3) Kultūrpolitikas pamatnostādnes 2014. – 2020. gadam „Radošā Latvija”;

4) Muzeju nozares stratēģija 2014. – 2020. gadam;

5) Limbažu novada attīstības programma 2017. – 2023. gadam.

Stratēģiju veido vispārīgā un programmu daļa, kā arī pielikumi.

Vispārīgajā daļā atainots muzeja darbības pilnvarojums, definēta muzeja misija, norādīti muzeja darbības virzieni un turpmākajiem 5 gadiem izvirzītie darbības mērķi, kas veidoti saskaņā ar valsts kultūrpolitikas un novada attīstības pamatnostādnēm. Tālāk sniegts kodolīgs muzeja darbības raksturojums iepriekšējā pārskata periodā (2012. – 2016. gadā), ietverot arī būtiskākos muzeja darbības kvantitatīvos rādītājus. Šajā stratēģijas daļā izvērtēti muzeja darbību ietekmējošie faktori, kā arī veikta Limbažu muzeja SVID analīze. Vispārīgās daļas noslēgumā izvirzītas darbības prioritātes nākamajam pārskata periodam.

Programmu daļā ietverta Limbažu muzeja vidēja termiņa darbības programma, kas veidota atbilstoši stratēģijas vispārīgajā daļā izvirzītajiem mērķiem un uzdevumiem. Darbības programma ataino galvenos sasniedzamos rezultātus, to kvantitatīvos un kvalitatīvos rādītājus, kā arī mērķu sasniegšanai plānotās aktivitātes un to izpildes termiņus, programmā integrējot arī Limbažu novada attīstības plānā noteiktos darbības un investīciju virzienus. Muzeja programmu daļas noslēgumā raksturota muzeja darbības pārraudzība un atskaitīšanās kārtība.

Stratēģijas pielikumos iekļautas trīs muzeja darbības virzienu politikas – Krājuma darba politika, Pētniecības darba politika un Komunikācijas politika. Visas trīs politikas detalizēti ataino muzeja darbības virzienu mērķus, prioritātes un sasniedzamos rezultātus.

Limbažu muzeja vidēja termiņa darbības stratēģiju 2017. – 2021. gadam saskaņā ar minētajiem valsts un pašvaldības līmeņa plānošanas dokumentiem ir izstrādājusi darba grupa:

1) Jānis Ulmis – Limbažu muzeja direktors, darba grupas vadītājs;

2) Gundars Plešs – galvenais muzeja speciālists;

3) Diāna Nipāne – galvenā krājuma glabātāja;

4) Līga Andersone – muzeja speciāliste;

5) Rasma Noriņa – krājuma glabātāja.

 Limbažu muzeja vidēja termiņa darbības stratēģija 2017. – 2021. gadam ir saskaņota ar Limbažu novada domi (2017. gada \_\_. \_\_\_\_\_\_\_\_\_ sēdes protokola Nr. \_\_\_ , \_\_\_ §).

**I. VISPĀRĪGĀ DAĻA**

**1. MUZEJA RAKSTUROJUMS, TĀ LOMA SABIEDRĪBĀ**

**1.1. Muzeja darbības pilnvarojums**

Muzejs izveidots 29.12.1982. ar LKP CK un LPSR MP lēmumu Nr. 682 *Par Limbažu novadpētniecības muzeja izveidošanu.* Pēc muzeja administrācijas ierosinājuma 2001. gada 28. februārī tika mainīts Limbažu novadpētniecības muzeja nosaukums, tam kļūstot par Limbažu muzeju.

Limbažu muzeja darbības pamats ir Limbažu novada pašvaldības apstiprināts nolikums (apstiprināts 28.06.2012., protokola nr. 10, 8.§; grozījumi izdarīti 26.05.2016., protokola nr. 11, 5.§).

 Muzeja direktors ir pakļauts Limbažu novada pašvaldībai, muzeja darbinieki ir pakļauti muzeja direktoram un pilda muzeja direktora rīkojumus. Muzeja direktors ir tiesīgs izlemt visus viņa pārziņā nodotos jautājumus, kuri saistīti ar muzeja darbu, atbilstoši Limbažu novada domes lēmumiem, muzeja nolikumam un spēkā esošajiem normatīvajiem aktiem. Muzeja direktors informē pašvaldību par muzejam nepieciešamo. Muzejā darbojas Muzeja krājuma komisija. Komisiju vada galvenā krājuma glabātāja. Muzeja krājuma komisijas nolikumus un protokolus apstiprina muzeja direktors.

**1.2. Muzeja misijas definējums**

Limbažu muzejs apzina, pēta, saglabā un popularizē Limbažu pilsētas un novada kultūrvēsturisko mantojumu, radot iedzīvotājos un tūristos cieņu pret tautas vēsturi un kultūras tradīcijām, akcentējot Latvijas himnas autora Baumaņu Kārļa ieguldījumu.

**1.3. Muzeja darbības virzieni**

Limbažu muzeja darbības pamatvirzieni:

1.3.1. muzeja krājuma komplektēšana un uzturēšana;

1.3.2. pilsētas un novada vēstures pētīšana, par pamatu izmantojot muzeja krājumu un citus vēstures avotus;

1.3.3. muzeja krājuma un pētniecības darba rezultātu pieejamības nodrošināšana;

1.3.4. muzeja darbības nodrošināšana sadarbībā ar novada pašvaldību.

**1.4. Muzeja darbības mērķi un uzdevumi**

Limbažu muzejs turpmākajiem pieciem gadiem izvirza šādus galvenos mērķus:

1.4.1. Nodrošināt muzeja krājuma materiālo un nemateriālo vērtību saglabāšanu, aizsardzību un pētniecību, lai stiprinātu kultūridentitātes apziņu Limbažu novada sabiedrībā un veicinātu muzeja apmeklētāju izpratni par kultūrvēsturiskajiem procesiem (atbilstoši *Kultūrpolitikas pamatnostādnēm 2014. – 2020. gadam „Radošā Latvija”* ietvaros izstrādātās *Muzeju nozares stratēģijas 2014. – 2020. gadam* 2. punktā minētajam virsmērķim un prioritātēm, saskaņā ar *Limbažu novada attīstības programmu 2017. – 2023. gadam*). Mērķa sasniegšanai izvirzītie uzdevumi:

1.4.1.1. Turpināt uzlabot krājuma glabāšanas apstākļus.

1.4.1.2. Izvērtēt un papildināt muzeja krājumu, veikt tā regulāru uzskaiti, pārbaudi un zinātnisko izpēti.

1.4.1.3. Turpināt papildināt muzeja krājuma elektronisko datubāzi un Nacionālo muzeju krājuma kopkatalogu, veikt muzeja elektroniskās datubāzes programmatūras uzlabošanu.

1.4.2. Sekmēt nacionālās un reģionālās identitātes saglabāšanu, kā arī veidot izpratni par Limbažu pilsētas un novada unikālo devumu, iepazīstinot iedzīvotājus ar Limbažu pilsētas un novada vietu Latvijas un pasaules vēstures norišu kontekstā (atbilstoši *Kultūrpolitikas pamatnostādnēm 2014. – 2020. gadam „Radošā Latvija”* ietvaros izstrādātās *Muzeju nozares stratēģijas 2014. – 2020. gadam* 2. punktā minētajam virsmērķim un prioritātēm, atbilstoši *Kultūrpolitikas pamatnostādnēm 2014. – 2020. gadam „Radošā Latvija”* punktā 2.3. minētajam uzdevumam, atbilstoši *Limbažu novada attīstības programmas 2017. – 2023. gadam* punktā 2.2. izvirzītajām prioritātēm). Mērķa sasniegšanai izvirzītie uzdevumi:

1.4.2.1. Sagatavot un realizēt Latvijas Republikas simtgadei veltītu pasākumu programmu Limbažu muzejā.

1.4.2.2. Iepazīstināt interesentus ar pētnieciskā darba rezultātiem, izdodot bukletus, grāmatas u.c. iespieddarbus.

1.4.2.3. Atspoguļot Limbažu novada vēstures un mākslas notikumus izstādēs muzejā un ceļojošās izstādēs.

1.4.2.4. Sagatavot publikācijas par apkārtnes kultūrvēstures objektiem, ievērojamiem novadniekiem un vēsturiskajiem notikumiem, popularizējot tos plašsaziņas līdzekļos.

1.4.2.5. Veidot jaunas, papildināt un aktualizēt esošās muzejpedagoģiskās un mūžizglītības programmas.

1.4.3. Pētīt Limbažu pilsētas un novada kultūrvēsturisko mantojumu, turpinot kvalitatīvas, saistošas un atraktīvas vides veidošanu sabiedrības izglītošanai un atpūtai (atbilstoši *Kultūrpolitikas pamatnostādnēs 2014. – 2020. gadam „Radošā Latvija”* izvirzītajam kultūrpolitikas virsmērķim un tam pakārtotajām prioritātēm, atbilstoši *Limbažu novada attīstības programmas 2017. – 2023. gadam* punktā 2.2. izvirzītajām prioritātēm). Mērķa sasniegšanai izvirzītie uzdevumi:

1.4.3.1. Veicot pētniecisko darbu, izstrādāt jaunu pamatekspozīcijas koncepciju (nomainot pamatekspozīciju „*Limbaži. Limbažu novads. Jūra*”).

1.4.3.2. Iesaistoties dažādos starptautiskos un Latvijas mēroga kultūras mantojuma saglabāšanas projektos, turpināt Limbažu pilsētas vēsturisko objektu izpētes darbus.

1.4.3.3. Pilnveidot pētnieciskā darba rezultātos balstītu pasākumu un pakalpojumu piedāvājumu.

**2. MUZEJA IEKŠĒJĀS UN ĀRĒJĀS DARBĪBAS VIDES FAKTORU ANALĪZE**

**2.1. Pārskata periodā sasniegtie rezultāti un rezultatīvie rādītāji (2012. – 2017. gads)**

2.1.1. Krājuma darbs

Limbažu muzeja krājums regulāri tiek papildināts, iekļaujot tajā novada iedzīvotāju dāvinājumus, ekspedīciju materiālus, iestāžu un uzņēmumu arhīvu dokumentus, arheoloģiskos materiālus, iepirktos priekšmetus u.c. Kopējais krājuma priekšmetu skaits Limbažu muzejā turpina pieaugt (skatīt 1. diagrammu).

1. diagramma. *Krājuma priekšmetu skaits muzejā*

Muzejā tiek turpināta datu ievadīšana Nacionālajā muzeju krājuma kopkatalogā (turpmāk – NMKK; skatīt 2. diagrammu), tai skaitā visu vienību fotografēšana/skenēšana. Kopējais kopkatalogā ievadīto vienību skaits 2016. gadā beigās sasniedza 16 023 krājuma vienības. Muzejā tiek izmantota arī muzeja iekšējā elektroniskā datubāze[[1]](#footnote-1), tajā ievadīto vienību skaits 2016. gadā beigās sasniedza 13 013 vienības.

2. diagramma. *NMKK ievadīto vienību skaits pa gadiem*

Tiek turpināts darbs pie krājuma glabāšanas apstākļu uzlabošanas. Kopš pārskata perioda sākuma pabeigta iekārtot krājuma glabātava Burtnieku ielā 7d, 2016. gadā veikta jumta seguma maiņa krājuma glabātavai Burtnieku ielā 7c. Tiek izstrādāts projekts ēkas Burtnieku ielā 7b pārveidei par krājuma glabātavu.

 2.1.2. Pētnieciskais darbs

Limbažu muzejā notiek regulārs pētnieciskais darbs. Pārskata periodā sekmīgi turpināts darbs pie Limbažu pilsētas kultūrvides un arhitektūras mantojuma, kā arī citu tēmu izpētes. Par krājuma zinātniskās izpētes rezultātiem liecina muzeja elektroniskajā sistēmā un NMKK regulāri ievadītā informācija.

Pētnieciskā darba rezultāti atspoguļojas muzeja veidotajās ekspozīcijās un izstādēs, kurās veiksmīgi tiek apvienota muzeja krājuma izpēte un padziļināta vēsturisko avotu analizē. Kā muzeja sadarbību vislabāk raksturojošie pētniecības rezultāti jāmin kopā ar Latviešu folkloras krātuvi veidotā izstāde „*Par raganām un burvjiem*” (2012. gads), izstāde „*Ar bisi un makšķeri*” (2012. gads, izmantoti Latvijas Nacionālā arhīva un Valmieras valsts zonālā arhīva materiāli), izstāde „*Pirmos dziedāšanas svētkus Dikļos atceroties*” (2014. gads, izmantoti LU Akadēmiskās bibliotēkas struktūrvienības Misiņa bibliotēkas materiāli), izstāde „*Pirmā pasaules kara vējos*” (2014. gads, izmantoti Latvijas Nacionālā arhīva materiāli), izstāde „*Arhitekta A. Klinklāva radošā darbība Latvijā un pasaulē*” (2015. gads, izmantoti Latvijas Mākslas akadēmijas arhīva un Latvijas Arhitektūras muzeja arhīva materiāli).

Kā netipisks un nozīmīgs sadarbības piemērs jāmin muzeja mākslinieces A. Brikmanes veiktais pētniecības darbs izstādes „*Vilna. No aitas līdz dzijai*” (2015. gads) sagatavošanā. Padziļināti pētot vēsturiskos vilnas iegūšanas, apstrādes un izmantošanas procesus tika izmantoti materiāli no Limbažu muzeja krājuma kolekcijām un A. Brikmanes personīgās kolekcijas. Sadarbībā ar Latvijas aitu audzētāju asociāciju, Limbažu tekstila apstrādes uzņēmumiem un starptautiskajiem partneriem (Igaunija, Lietuva, Somija) īstenots ļoti daudzpusīgs pētnieciskais darbs ne tikai Limbažu, bet arī plašāka Ziemeļeiropas reģiona kontekstā.

Sadarbībā ar citiem reģiona muzejiem un Valmieras valsts zonālo arhīvu 2016. gadā tika aktualizēta kolhozu vēstures izpēte Limbažu novadā. Kā rezultātu – izstāde „*Ar uzvaras karogu uz padomju druvu! Ieskats kolektivizācijas vēsturē pēckara gados*". Pētnieciskais darbs pie tēmas tiek turpināts sadarbībā ar Latviešu folkloras krātuvi.

Līdztekus pētnieciskā darba rezultātu publiskošanai izstādēs notiek arī darbs pie publikāciju izstrādes. Pārskata periodā turpināts konsekvents pētnieciskais darbs trīs monogrāfiju sagatavošanā – „*Fon Strika sestais kantons: kultūrvēsturiskās norises ziemeļrietumu Vidzemes muižās no Livonijas perioda līdz Agrārajai reformai*” (G. Plešs), „*Par Tēvzemi mīļo...*” (J. Ulmis) un „*Vidzemes lībiešu Bisnieku dzimtas vēsture*” (R. Noriņa). Objektīvu apstākļu dēļ minēto monogrāfiju plānotais izdošanas laiks no pārskata perioda pārcelts uz 2017. gadu.

2.1.3. Ekspozīciju darbs

Limbažu muzejā regulāri tiek veidotas izstādes un ekspozīcijas, kas veltītas plašam tēmu lokam. Muzejā viesojas arī ceļojošās izstādes no citiem muzejiem un pētniecības iestādēm.

3. diagramma. *Limbažu muzejā atklāto izstāžu skaits*

Pastāvīgās ekspozīcijas izvietotas 4 telpās ēkā Burtnieku ielā 7, tajā skaitā arī 2013. gada 18. maijā atklātā ekspozīcija „*Baumaņu Kārlis un viņa laiks*”, kā izveidošana bija viena no pārskata perioda prioritātēm. Kā pastāvīga ekspozīcija funkcionē arī atklātā krājuma glabātava Torņa ielā 3. Izstāžu skaits katru gadu ir mainīgs, izteiktas skaita pieauguma vai samazinājuma tendences nav vērojamas (skatīt 3. diagrammu), kopš viena no maināmo izstāžu zālēm Burtnieku ielā 7 tika atvēlēta patstāvīgajai ekspozīcijai „*Baumaņu Kārlis un viņa laiks*”.

 2.1.4. Komunikācijas darbs

Apmeklētāju skaitā vērojamas svārstības, taču salīdzinājumā ar laika periodu pirms 8 – 10 gadiem, kopējais apmeklētāju skaits ir pieaudzis (skatīt 4. diagrammu). Tas skaidrojams ar muzeja aktīvu iesaistīšanos dažādos apmeklētājus piesaistošos pasākumos, piemēram, Muzeju nakts un tradicionālie Limbažu pilsētas svētki. Liela nozīme apmeklētāju skaita palielināšanā ir bijusi muzeja piedāvājuma paplašināšanai un infrastruktūras uzlabošanai, piemēram, atklātā krājuma glabātavas izveidošana Torņa ielā 3 (2009. gads), ekspozīcijas un skatu torņa atklāšana Vecajā ugunsdzēsēju depo (2009. gads), pilsdrupu labiekārtošana un skatu torņa izbūve (2011. gads). Pārskata periodā kā visnozīmīgākais notikums jāuzsver ekspozīcijas „*Baumaņu Kārlis un viņa laiks*” atklāšana (2013. gads).

4. diagramma. *Kopējā apmeklētāju skaita statistika Limbažu muzejā*

Pētnieciskā darba rezultātu un muzeja aktualitāšu popularizēšanā notiek regulāra sadarbība ar reģionālo laikrakstu „Auseklis” un Limbažu TV. Informācija par Limbažu muzeju pieejama Limbažu novada interneta mājaslapā www.limbazi.lv. Aktualizēta informācija par muzeju ir pieejama Latvijas Muzeju biedrības interneta mājas lapas www.muzeji.lv muzeju katalogā. Pārskata perioda otrajā pusē aktivizēta Limbažu muzeja popularizēšana un aktuālo norišu publiskošana izmantojot interneta sociālās platformas www.draugiem.lv, www.facebook.com un www.twitter.com.

Kopš pārskata perioda sākuma muzejā uz nepilnu slodzi strādā muzejpedagogs, kas veicina sadarbību ar skolām un muzeja pakalpojumu pieprasījuma izpēti, taču nepilnā slodze un veicamo darbu apjoms traucē konsekventu apmeklētāju anketēšanu.

Muzeja pieejamības veicināšanai tūrisma sezonas laikā (no 1. maija līdz 1. oktobrim) muzeja darba laiks no otrdienas līdz sestdienai pagarināts līdz plkst. 18:00. Sezonas laikā muzeja pieejamība apmeklētājiem tiek nodrošināta arī svētdienās.

**2.2. Ārējās darbības vides izvērtējums**

2.2.1. Muzejs ir izvietots 5 vēsturiskās ēkās, muzejam piederošajā teritorijā iekļaujas arī Limbažu viduslaiku pilsdrupas. Ēkas atrodas tuvu viena otrai Limbažu vecpilsētā un ir ērti pieejamas apmeklētājiem. Pilsētā izvietotas informatīvo norāžu zīmes „*Muzejs*” un arī informatīvie stendi. Tāpat izvietotas izkārtnes pie muzeja ieejas un norādes uz muzeja telpu durvīm. Muzeja ēkās, kur atrodas ekspozīcijas un izstādes (Burtnieku iela 7, Torņa liela 3), piekļuve telpām tiek nodrošināta arī personām ar kustību traucējumiem.

2.2.2. Ļoti būtiska ir sadarbība ar Limbažu novada pašvaldību, tā ir galvenais muzeja finansētājs. Limbažu muzejam ir labi attīstīta sadarbība ar Limbažu TIC, Limbažu Mākslas skolu un Limbažu Mūzikas skolu, kā arī citiem muzejiem un iestādēm (piemēram, Valmieras muzejs, Pāles novadpētniecības muzejs, Latviešu folkloras krātuve, Valmieras valsts zonālais arhīvs u.c.). Tā kā novadā nepieciešams attīstīt un veidot konkurētspējīgu piedāvājumu, kas piesaistītu plašu apmeklētāju loku, ļoti svarīga ir sadarbība starp dažādām Limbažu novada iestādēm un organizācijām. Uz nepieciešamību aktualizēt šādu sadarbību starp muzejiem norādīts arī *Limbažu novada attīstības programmā 2017. – 2023. gadam,* rezultātā novada attīstības plānā 2019. gadā iekļauta Limbažu novada muzeju Metodiskā centra izveide Limbažu muzejā.

2.2.3. Kopējo apmeklētāju skaitu Limbažu muzejā veido individuālie apmeklētāji, apmeklētāji grupās, skolēni un pirmsskolas vecuma bērni, kas apmeklē ne tikai izstādes, bet arī muzejpedagoģiskās programmas. Tāpat Limbažu muzeju apmeklē arī ārzemju tūristi. Komunikācijas darbā jāturpina aktīva sadarbība ar Limbažu TIC, lai veidotu piedāvājumus Latvijas pilsētu TIC un piesaistītu tūristus. Tāpat jānodrošina pastāvīga apmeklētāju anketēšana un jāveicina intensīvāka sadarbība ar vēstures skolotāju metodisko apvienību muzejpedagoģisko programmu veidošanā skolēniem. Muzeja popularizēšanai aizvien aktīvāk tiek izmantotas interneta sociālo tīklu vietņu piedāvātās iespējas.

**2.3. Muzeja darbības spēju izvērtējums**

 Limbažu muzejs nodrošina visas Muzeju likumā minētās muzeju funkcijas. Muzeja kapacitāte ir ļāvusi realizēt arī Akreditācijas komisijas ieteikumus. Apmeklētāju skaita pieaugums kopš jauno objektu atklāšanas Torņa ielā 3 un ekspozīcijas „*Baumaņu Kārlis un viņa laiks*” izveides Burtnieku ielā 7 liecina par sabiedrības ieinteresētību muzeja piedāvājumā. Uz to norāda arī izstāžu un pārējo ekspozīciju apmeklējums, kā arī plašais apmeklētāju skaits Muzeju nakts pasākumos. Muzeja stabilo pētniecisko darbību apliecina regulāras muzeja speciālistu veidotas izstādes, kurās plaši izmatots muzeja krājums un tā sniegtā informācija. Muzeja spējas pildīt savu misiju pierāda arī pastāvīgais krājuma priekšmetu skaita pieaugums un krājuma telpu pakāpeniska renovācija.

2.3.1. Limbažu muzeja SVID analīze:

|  |  |
| --- | --- |
| **Muzeja galvenās stiprās puses** | **Muzeja galvenās vājās vietas** |
| **1.** Garantēts pašvaldības finansējums.**2.** Regulāri tiek izmantots valsts un ES fondu atbalsts projektu realizēšanā.**3.** Veiksmīgi tiek realizēti projekti sadarbībā ar Limbažu TIC, tai skaitā dažādu pasākumu īstenošanā (piemēram, Hanzas dienas).**4.** Pieredzējis un radošs muzeja personāls, tai skaitā arī profesionāls muzeja mākslinieks.**5.** Muzeja speciālisti regulāri paaugstina profesionālo kvalifikāciju.**6.** Apmeklētājiem ir iespēja aplūkot atklāto krājumu Vecajā ugunsdzēsēju depo.**7.** Labiekārtotās krājuma telpas Burtnieku ielā 7d, Burtnieku ielā 7a, Torņa ielā 3.**8.** Notiek regulāra krājuma papildināšana.**9.** Tiek lietota muzeja darbam pielāgota elektroniskā datubāze.**10.** Notiek regulāra krājuma uzskaites papildināšana NMKK.**11.** Daudzveidīgs saglabātais kultūras mantojums – bāze izstāžu un ekspozīciju veidošanai.**12.** Laba sadarbība ar novada māksliniekiem un amatniekiem (keramiķiem, gleznotājiem u.c.).**13.** Atraktīvs un saistošs izstāžu mākslinieciskais noformējums.**14.** Ilgstoša sadarbība ar NVO Limbažu novada kultūrvēsturiskā mantojuma saglabāšanā.**15.** Aktīva līdzdalība visos nozīmīgākajos pilsētas un novada pasākumos.**16.** Sadarbība ar citām pilsētas iestādēm un novada muzejiem Muzeju nakts pasākuma veidošanā.**17.** Attīstīts komunikācijas darbs – apmeklētājiem tiek piedāvātas daudzveidīgas izstādes un ekspozīcijas, muzejpedagoģiskās programmas, lekcijas, iespēja strādāt ar muzeja datubāzi un bibliotēku, profesionālas konsultācijas, ekskursijas pa pilsētu un novadu.**18.** Muzeja zāles tiek izmantotas kā multifunkcionālas telpas.**19.** Cieša sadarbība ar reģionālo laikrakstu „Auseklis”, Limbažu TV un Vidzemes TV.**20.** Detalizēti izstrādāts un pārskatāms muzeja maksas pakalpojumu cenrādis.**21.** Muzejā darbojas suvenīru, mākslas un tautas daiļamata meistaru izstrādājumu SALONIŅŠ.**22.** Pilsētā izvietotas informatīvo norāžu zīmes „*Muzejs*” un informatīvie stendi, izvietotas izkārtnes pie muzeja ieejas, norādes uz muzeja telpu durvīm.**23.** Veiksmīgas iestrādes vecpilsētas apbūves pētniecības darbā, sadarbībā ar pašvaldību, iestādēm un individuālajiem ēku īpašniekiem objektu renovācijā.**24.** Apkopoti materiāli un pētījumi par novada kultūrvēsturiskajiem objektiem, personībām un citām ar novada vēsturi saistītām tēmām, kas pieejami muzeja lasītavā.**25.** Muzeja speciālisti regulāri izmanto iespēju veikt pētniecisko darbu Latvijas Nacionālajā arhīvā, Valmieras valsts zonālajā arhīvā, Latvijas Nacionālajā bibliotēkā un citur.**26.** Laba sadarbība ar Limbažu novadu un pašvaldības kultūras iestādēm, piemēram, Limbažu Mākslas un Mūzikas skolām.**27.** Kultūrvēsturiski un ģeogrāfiski izdevīgā muzeja atrašanās vieta pilsētas vēsturiskajā centrā pozitīvi ietekmē muzeja darbību un iekļaušanos pilsētas kultūras un sabiedriskajā dzīvē. | **1.** Salīdzinoši zems darbinieku atalgojums.**2.** Samērā nelieli maksas pakalpojumu ieņēmumi. **3.** Nepietiekama telpu platība krājuma kolekciju glabāšanai.**4.** Ir tikai 2 krājuma glabātāji uz 51 254 krājuma vienībām.**5.** Nepilnīga krājuma datubāze.**6.** Fiziski novecojusi pamatekspozīcija, kam nepieciešama maiņa.**7.** Ierobežotais finansējums neļauj pilnībā izmantot efektīvākus izstāžu iekārtošanas līdzekļus un mūsdienu tehnoloģijas priekšrocības.**8.** Nav izveidojusies ciešāka sadarbība ar novada skolām.**9.** Saistībā ar plašo muzeja infrastruktūru un pārraudzībā esošo objektu skaitu, reizēm muzejam trūkst kapacitātes ekskursiju/nodarbību piedāvājuma nodrošināšanai.**10.** Saistībā ar darbinieku lielo noslogotību un viņu nepietiekamo skaitu pētnieciskais darbs muzejā bieži tiek pakārtots citām prioritātēm.**11.** Augstākminēto iemeslu dēļ nepietiekami tiek veikta arī krājuma priekšmetu zinātniskā inventarizācija. **12.** Muzeja SALONIŅĀ nepietiekamā izvēlē piedāvāti suvenīri, kas raksturotu tieši Limbažu pilsētu un novadu.**13.** Muzejam nav savas interneta mājas lapas, kas regulāri informētu par jaunumiem muzeja darbībā. |
| **Ārējās iespējas** | **Ārējie draudi** |
| **1.** Izmantot Eiropas Savienības fondu un citu projektu finansējumu kultūras mantojuma saglabāšanas un tūrisma attīstības aktivitātēm.**2.** Nevalstisko organizāciju un brīvprātīgo līdzdalība muzeja darbībā un pasākumu organizēšanā.**3.** Pašvaldības un VKKF mērķprogrammu finansiāls atbalsts jaunu krātuvju izveidei.**4.** Esošo krātuvju telpu labiekārtošana un remonts.**5.** Krājuma datorizētas uzskaites turpināšana NMKK ietvaros. **6.** Valsts un novada pašvaldības līdzdalība muzeja krājuma papildināšanā un saglabāšanā.**7.** Apmaiņas izstādes sadarbībā ar sadraudzības muzejiem Latvijā un aiz tās robežām. **8.** Sadarbība ar pilsētas pašvaldības iestādēm, valsts iestādēm, organizācijām un uzņēmumiem izstāžu veidošanas un krājuma papildināšanas darbā.**9.** Jaunas pamatekspozīcijas izveide.**10.** Nacionālā muzeju krājuma plašāka izmantošana izstāžu un ekspozīciju sagatavošanā, krājuma priekšmetu deponēšana.**11.** Muzeja, novada skolu un kultūras iestāžu iesaistīšana kopīgos projektos materiālās un nemateriālās kultūras vērtību saglabāšanā; **12.** Aktīva darbība muzeja popularizēšanā interneta sociālajās vietnēs www.draugiem.lv, www.twitter.com, www.facebook.com. **13.** Jaunu informatīvo bukletu izveidošana par muzeju un piedāvātajiem pakalpojumiem angļu, krievu, vācu un franču valodās.**14.** Sadarbība pētnieciskajā darbā ar Limbažu novada, Vidzemes un citiem Latvijas muzejiem, kā arī ar sadraudzības pilsētu muzejiem ārvalstīs.**15.** Sadarbība ar Latvijas Nacionālo bibliotēku projektā „Zudusī Latvija”;**16.** Sadarbība ar Latviešu folkloras krātuvi pētniecības darba veikšanā, tai skaitā virtuālās vietnes www.garamantas.lv papildināšanā. | **1.** Pašvaldības budžeta ierobežotās iespējas finansējuma samazināšanas kontekstā, eventuālā prioritāšu maiņa, mainoties deputātu sastāvam, veidojoties ekonomiskas krīzes apstākļiem.**2.** Profesionālu speciālistu aizplūšana no muzeja uz labāk apmaksātām darbavietām.**3.** Muzejā uzrātās pieredzes zaudēšana, jo nenotiek plūstoša tās pārmantošana, muzejam nav iespēju piesaistīt jaunus muzeja speciālistus.**4.** Daļa krājuma (īpaši koka priekšmeti, mēbeles u.c.) var ar laiku neatgriezeniski bojāties bez iespējām tos restaurēt.**5.** Krājuma glabāšanas apstākļu pasliktināšanās esošo krājuma telpu nolietošanās un pārpildīšanas iespaidā.**6.** Finansējuma trūkums apmeklētāju uzmanību saistošu izstāžu un ekspozīciju veidošanai.**7.** Valsts kopējās ekonomiskās situācijas pasliktināšanās un tai sekojoša muzeja apmeklētāju skaita samazināšanās.**8.** Iespējamā pieaugošā sabiedrības vienaldzīgā attieksme pret kultūrvēsturiskajām vērtībām, attiecīga apmeklētāju skaita samazināšanās.**9.** Iespējamais līdzekļu trūkums muzeja mārketinga aktivitātēm.**10.** Pētniecības darba palēnināšanās finansējuma samazināšanās rezultātā.**11.** Iespējamās reģionālās reformas rezultātu neprognozējamā ietekme. |

**2.4. Secinājumi**

 Dažādu Limbažu muzeja darbību ietekmējošo faktoru un muzeja SVID analīze liecina, ka muzejam ir daudz spēcīgu iestrāžu un resursu, lai veiksmīgi turpinātu savu darbību. Tajā pašā laikā ierobežotais finansējums zināmā mērā apdraud muzeja darbību un attīstību vairākās jomās. Daļu no problēmām iespējams risināt, piesaistot papildu finansējumu no dažādiem sadarbības partneriem un projektiem, taču darbinieku nepietiekamā skaitā un salīdzinoši zemā atalgojuma problēmas jārisina sadarbībā ar pašvaldību.

 Krājuma darbā nepieciešams palielināt darbinieku skaitu un nodrošināt papildu telpas krājuma glabāšanai, lai novērstu faktorus, kas apdraud muzeja krājuma saglabāšanu. Atbilstoši krājuma glabāšanas apstākļi un pietiekams darbinieku skaits ir pašsaprotama nepieciešamība, lai muzejs varētu veiksmīgi turpināt pildīt savas funkcijas un misiju.

Šībrīža muzeja darba analīze liecina par pētnieciskā darba kvalitāti un pietiekami plašu tēmu apguves spektru. Nākotnē būtu vēlams novērst pētnieciskā darba deformāciju, precīzāk koordinējot prioritātes starp muzejā veicamajiem darbiem.

 Komunikācijas darbā liela nozīme ir muzeja radošajai komandai, kas līdz šim veiksmīgi nodrošinājusi muzeja darba popularizēšanu un rezultātu publiskošanu izstāžu formā. Šobrīd apdraudējumu rada novecojusī muzeja pamatekspozīcija. Nākamajā pārskata periodā ir nepieciešama jaunas ekspozīcijas izveide.

**2.5. Muzeja vidēja termiņa prioritātes**

 Limbažu muzejs 2017. – 2021. gadam izvirza šādas prioritātes:

2.5.1. Jaunas pamatekspozīcijas koncepcijas izstrāde un realizēšana Burtnieku ielā 7 (ekspozīcijas „*Limbaži. Limbažu novads. Jūra*” nomaiņa).

2.5.2. Muzeja personāla papildināšana ar vēl vienu krājuma glabātāju.

2.5.3. Jaunas krājuma glabātavas izveidošana ēkā Burtnieku ielā 7b.

**II. PROGRAMMU DAĻA**

**3. VIDĒJA TERMIŅA MUZEJA DARBĪBAS PROGRAMMAS VEIDOŠANA**

**3.1. Darbības programma**

3.1.1. Nodrošināt muzeja krājuma materiālo un nemateriālo vērtību saglabāšanu, aizsardzību un pētniecību, lai stiprinātu kultūridentitātes apziņu Limbažu novada sabiedrībā un veicinātu muzeja apmeklētāju izpratni par kultūrvēsturiskajiem procesiem.

|  |  |  |  |  |  |
| --- | --- | --- | --- | --- | --- |
| **Uzdevumi** | **Plānotie rezultāti -****galaprodukti** | **Rezultatīvie rādītāji** | **Aktivitātes** | **Izpildes laiks** | **Finanšu avots** |
| **Kvalitatīvie** | **Kvantitatīvie** |  |  |  |
| 1.4.1.1.[[2]](#footnote-2) | Krājuma glabātavas izveide Burtnieku ielā 7b.Izolatora paplašināšana Burtnieku ielā 7c.Sadzīves un etnogrāfisko priekšmetu glabāšanas apstākļu uzlabošana. | Izveidota krājuma glabāšanas prasībām atbilstoša krājuma glabātava.Paplašinātas izolatora telpas.Uzlaboti glabāšanas apstākļi sadzīves un etnogrāfisko priekšmetu kolekciju glabātavā. | Palielināta krājuma glabāšanas telpu platība par vismaz 220 m2.Palielināta izolatora telpu platība par vismaz 25 m2. | Atrast finansējumu ēkas renovācijai un telpu iekārtošanai. Izstrādāt renovācijas un labiekārtošanas projektu.Veikt ēkas renovāciju.Veikt telpu pielāgošanu izolatora funkcijām.Glabāšanas apstākļu uzlabošana sadzīves un etnogrāfisko priekšmetu glabātavā. | Līdz 2019. gadam.Līdz 2019. gadam.Regulāri. | Muzeja budžets, pašvaldības dotācija.Muzeja budžets.Muzeja budžets. |
|  | Atbilstošs izolatora telpu aprīkojums. |  |  |  | VKKF projektu konkursu finansējums. |

|  |  |  |  |  |  |
| --- | --- | --- | --- | --- | --- |
| **Uzdevumi** | **Plānotie rezultāti -****galaprodukti** | **Rezultatīvie rādītāji** | **Aktivitātes** | **Izpildes laiks** | **Finanšu avots** |
| **Kvalitatīvie** | **Kvantitatīvie** |  |  |  |
| 1.4.1.2. | Savākti un izpētīti materiāli jaunajai ekspozīcijai „*In secula seculorum.* *Nāve, tās kultūrvēsturiskais aspekts*”.Turpināta krājuma zinātniskā izpēte, rezultāti pieejami muzeja elektroniskajā datubāzē. | Ir iegūts pamats jaunajai ekspozīcijai.Ir veikta vispusīga krājuma priekšmetu zinātniskā izpēte, rezultāts ir pieejams un ērti lietojams. | Izveidota 1 jauna pastāvīgā ekspozīcija.Ne mazāk kā 500 vienības gadā. | Ekspedīciju un interviju veikšana.Veikt krājuma priekšmetu zinātnisko izpēti, ievadīt rezultātus muzeja elektroniskajā datubāzē un NMKK. | 2017. līdz 2020. gads.Regulāri. | Muzeja budžets, pašvaldības līdzekļi.Muzeja budžets. |
|  |  | Gadā iegādāta un restaurēta vismaz viena jauna krājuma vienība (skaits atkarīgs no katras vienības iegādes un restaurācijas izmaksām). |  |  | VKKF projektu konkursu finansējums. |
| 1.4.1.3. | Elektroniska datu pieejamība muzeja apmeklētājiem, muzeju darbiniekiem un citiem interesentiem. | NMKK ir pieejama informācija par muzejā esošajām kultūrvēstures liecībām. | Ne mazāk kā 500 vienības gadā. | Ievadīt NMKK 2 500 vienību, tās digitalizējot un pievienojot arī muzeja kolekciju datubāzē. | Regulāri. | Muzeja budžets. |
|  | Muzeja elektroniskās datubāzes programmatūra ir uzlabota – papildināta ar iespēju pievienot attēlus, datubāze pieejama citiem novada muzejiem. |  | Nodrošināt programmatūras uzlabošanai nepieciešamo datorspeciālista piesaisti. | 2017. gads. | Pašvaldības dotācija. |

3.1.2. Sekmēt nacionālās un reģionālās identitātes saglabāšanu, kā arī veidot izpratni par Limbažu pilsētas un novada unikālo devumu, iepazīstinot iedzīvotājus ar Limbažu pilsētas un novada vietu Latvijas un pasaules vēstures norišu kontekstā.

|  |  |  |  |  |  |
| --- | --- | --- | --- | --- | --- |
| **Uzdevumi** | **Plānotie rezultāti -****galaprodukti** | **Rezultatīvie rādītāji** | **Aktivitātes** | **Izpildes laiks** | **Finanšu avots** |
| **Kvalitatīvie** | **Kvantitatīvie** |  |  |  |
| 1.4.2.1. | Realizēta daudzpusīga un apmeklētājiem saistoša Latvijas Republikas simtgadei veltīta programma. | Limbažu iedzīvotāji ir padziļināti iepazinuši Limbažu novada vēstures norišu nozīmību Latvijas Republikas vēstures kontekstā. | Realizēta Baumaņu Kārlim veltītās ekspozīcijas aktualizēšana un uzlabošana.Realizēta simtgades veltīta konference saistībā ar nacionālās identitātes tēmu.Izveidotas vismaz 2 jaunas muzejpedago-ģiskās programmas. | Izstrādāt Baumaņu Kārlim veltītās ekspozīcijas uzlabošanas koncepciju.Organizēt konferenci, piesaistot pētniekus un zinātniekus arī no citām iestādēm.Realizēt Limbažu muzeja LR simtgadei veltīto programmu sadarbībā ar Limbažu novada pašvaldību un citām iestādēm. | 2018. gads. | Muzeja budžets. |
|  |  |  |  |  |  |
| 1.4.2.2. | Sabiedrībai ir pieejami Limbažu muzejā veikto pētniecisko darbu rezultāti. | Ir veikta kultūras mantojuma izpēte un tiek veicināta tā aktīva izmantošana. | Izveidots buklets /ceļvedis muzeja ekspozīcijās (latviešu, krievu, angļu, franču, vācu valodā). | Turpināt pētniecisko darbu.Sagatavot mūsdienīgu un ekspozīcijām atbilstošu bukletu/ceļvedi, veikt tulkojumus. | Līdz 2017. gada beigām (jaunajai ekspozīcijai – līdz tās atklāšanai). | Muzeja budžets. |
|  |  | Vismaz 3 publicētas monogrāfijas. | Līdzekļu piesaiste. Pētnieciskā darba rezultātu (monogrāfiju) publicēšanai. | Līdz 2018. gadam. | VKKF projektu konkursu finansējums, Borisa un Ināras Teterevu fonda atbalsts, citi finansējuma avoti. |

|  |  |  |  |  |  |
| --- | --- | --- | --- | --- | --- |
| **Uzdevumi** | **Plānotie rezultāti -****galaprodukti** | **Rezultatīvie rādītāji** | **Aktivitātes** | **Izpildes laiks** | **Finanšu avots** |
| **Kvalitatīvie** | **Kvantitatīvie** |  |  |  |
| 1.4.2.3. | Sagatavotas jaunas, kvalitatīvas un pētnieciskā darba rezultātus atainojošas izstādes.Sagatavotas kultūras norisēm atbilstošas mākslas izstādes. | Sabiedrība ir plašāk informēta un kļuvusi izglītotāka Limbažu pilsētas un novada vēstures un kultūras norisēs. | Vismaz 4 jaunas izstādes gadā. | Turpināt pētniecisko darbu.Sagatavot izstāžu koncepcijas un veikt to realizāciju.  | Regulāri. | Muzeja budžets. |
|  |  |  |  |  |  |
| 1.4.2.4. | Sagatavotas dažāda veida publikācijas par nozīmīgām kultūrvēstures norisēm, personībām un pieminekļiem.Publikācijas ir pieejamas plašai sabiedrībai. | Ir vairota Limbažu pilsētas un novada unikalitātes apziņa novada iedzīvotājos un viesos. | Vismaz 1 publikācija ceturksnī. | Apzināt katra gada aktuālās tēmas.Veikt pētniecisko darbu.Sagatavot publikācijas.Nodrošināt to publicēšanu/pieejamību sabiedrībai. | Regulāri. | Muzeja budžets. |
|  |  |  |  |  |  |
| 1.4.2.5. | Limbažu muzejs piedāvā aktuālas, saistošas un izglītojošas programmas, kas ataino muzeja krājumu un veikto pētniecisko darbu. | Limbažu muzeja apmeklētājiem ir pieejamas daudzpusīgas izglītības iespējas, tās tiek nodrošinātas dažādām sabiedrības vecuma grupām. | Vismaz 3 jaunas programmas gadā (daļa no tām var būt saistītas ar aktuālajām izstādēm). | Izvērtēt esošās izglītojošās programmas.Aktualizēt to saturu, ja nepieciešams.Veikt pieprasījuma izpēti un veidot izpētes rezultātiem atbilstošas jaunas muzej-pedagoģiskās un mūžizglītības programmas. | Regulāri. | Muzeja budžets. |
|  |  |  |  |  |  |

3.1.3. Pētīt Limbažu pilsētas un novada kultūrvēsturisko mantojumu, turpinot kvalitatīvas, saistošas un atraktīvas vides veidošanu sabiedrības izglītošanai un atpūtai.

|  |  |  |  |  |  |
| --- | --- | --- | --- | --- | --- |
| **Uzdevumi** | **Plānotie rezultāti -****galaprodukti** | **Rezultatīvie rādītāji** | **Aktivitātes** | **Izpildes laiks** | **Finanšu avots** |
| **Kvalitatīvie** | **Kvantitatīvie** |  |  |  |
| 1.4.3.1. | Muzejā ir veikta trīs zāļu rekonstrukcija, ir izveidota jauna pamatekspozīcija „*In secula seculorum.**Nāve, tās kultūrvēsturiskais aspekts*”. | Apmeklētājiem ir dota iespēja padziļināti iepazīt un izprast līdz šim neaprobētas tēmas novada un reģiona vēsturē.  | Viena jauna pamat-ekspozīcija (trīs telpās). | Pabeigt pētāmo tēmu loka apzināšanu.Veikt pētniecisko darbu un izstrādāt ekspozīcijas koncepciju.Izstrādāt ekspozīcijas projektu (priekšmetu atlase, restaurācija, dizaina izstrāde, izmaksu aprēķini u.c.).Ekspozīcijas projekta realizēšana (finanšu piesaiste, telpu remonts, ekspozīcijas iekārtošana).  | Līdz 2020. gadam. | Muzeja budžets, pašvaldības dotācija. |
|  |  |  |  | Neveiksmīgas finanšu piesaistes rezultātā var tikt atlikta ekspozīcijas atvēršana. | VKKF projektu konkursu finansējums, citi finanšu avoti. |
| 1.4.3.2. | Ir veikta izpēte, tās rezultāti tiek izmantoti objektu renovācijas procesā un ir pieejami citiem pētījumiem. | Pilsētvide ir padarīta pievilcīgāka un atraktīvāka gan vietējiem iedzīvotājiem, gan tūristiem. | Veikta izpēte vismaz 2 objektiem gadā.  | Pētniecības objektu atlase (prioritāte – renovējamās ēkas) sadarbībā ar pašvaldību vai privātajiem īpašniekiem.Objektu fasāžu arhitektoniski mākslinieciskā un vēsturiskā izpēte. | Regulāri. | Muzeja budžets. |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| **Uzdevumi** | **Plānotie rezultāti -****galaprodukti** | **Rezultatīvie rādītāji** | **Aktivitātes** | **Izpildes laiks** | **Finanšu avots** |
| **Kvalitatīvie** | **Kvantitatīvie** |  |  |  |
| 1.4.3.3. | Ir notikušas aktuālām tēmām veltītas konferences un semināri. | Pasākumu apmeklētāji ir tuvāk iepazinušies ar Limbažu muzejā veikto pētniecisko darbu.  | Vismaz 1 konference/seminārs gadā. | Pētnieciskā darba turpināšana, iespējama tēmu loka paplašināšana.Konferenču/semināru organizēšana.Vieslektoru un referentu piesaiste.Pasākumu mārketings un realizēšana. | Regulāri. | Muzeja budžets. |
|  |  |  |  |  |  |

**3.2. Sagaidāmie darbības rezultāti**

3.2.1. Kvantitatīvie rādītāji

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| N.p.k. | **Krājuma darbs** | **2016** | **2017** | **Izpilde** | **2018** | **Izpilde** | **2019** | **Izpilde** | **2020** | **Izpilde** | **2021** | **Izpilde** |
| 1. 1.
 | Pārskata periodā jauniegūto[[3]](#footnote-3) krājuma vienību skaits  | 643 | 500 |  | 500 |  | 500 |  | 500 |  | 500 |  |
|  |  |  |  |  |  |  |  |  |  |  |
| 1. 2.
 | Konservēto un restaurēto priekšmetu skaits | 23 | 20 |  | 20 |  | 20 |  | 20 |  | 20 |  |
|  |  |  |  |  |  |  |  |  |  |  |
| 1. 3.
 | Izmantoto krājuma vienību skaits[[4]](#footnote-4)  | 1286 | 1200 |  | 1200 |  | 1200 |  | 1200 |  | 1200 |  |
|  |  |  |  |  |  |  |  |  |  |  |
| 1. 4.
 | Kopkatalogā ievadīto vienību skaits | 608 | 500 |  | 500 |  | 500 |  | 500 |  | 500 |  |
|  |  |  |  |  |  |  |  |  |  |  |
| 1. 5.
 | No krājuma deponēto vienību skaits | 828 | 650 |  | 650 |  | 650 |  | 650 |  | 650 |  |
|  |  |  |  |  |  |  |  |  |  |  |
|  | Pētniecības darbs | **2016** | **2017** |  | **2018** |  | **2019** |  | **2020** |  | **2021** |  |
| 1. | Priekšmetu skaits, kam veikta zinātniskā inventarizācija | 287 | 250 |  | 250 |  | 250 |  | 250 |  | 250 |  |
|  |  |  |  |  |  |  |  |  |  |  |
| 2. | Publicēto monogrāfiju un katalogu skaits | 0 | 3 |  | 0 |  | 0 |  | 0 |  | 0 |  |
|  |  |  |  |  |  |  |  |  |  |  |
|  | Ekspozīciju darbs | **2016** | **2017** |  | **2018** |  | **2019** |  | **2020** |  | **2021** |  |
| 1. 1.
 | Pastāvīgo ekspozīciju skaits  | 3 | 3 |  | 3 |  | 2 |  | 3 |  | 3 |  |
|  |  |  |  |  |  |  |  |  |  |  |
| 1. 2.
 | Izstāžu skaits muzejā | 7 | 6 |  | 6 |  | 6 |  | 6 |  | 6 |  |
|  |  |  |  |  |  |  |  |  |  |  |
| 1. 3.
 | Izstāžu skaits ārpus muzeja  | 3 | 3 |  | 3 |  | 3 |  | 3 |  | 3 |  |
|  |  |  |  |  |  |  |  |  |  |  |
|  | Darbs ar apmeklētājiem | **2016** | **2017** |  | **2018** |  | **2019** |  | **2020** |  | **2021** |  |
| 1. 1.
 | Apmeklējumu skaits | 8478 | 8500 |  | 9000 |  | 8000 |  | 9500 |  | 9000 |  |
|  |  |  |  |  |  |  |  |  |  |  |
| 1. 2.
 | Novadīto ekskursiju skaits | 82 | 80 |  | 100 |  | 80 |  | 120 |  | 100 |  |
|  |  |  |  |  |  |  |  |  |  |  |
| 1. 3.
 | Muzejpedagoģisko programmu[[5]](#footnote-5) skaits | 11 | 14 |  | 15 |  | 15 |  | 15 |  | 15 |  |
|  |  |  |  |  |  |  |  |  |  |  |
| 1. 4.
 | Aptaujāto apmeklētāju skaits | 267 | 500 |  | 500 |  | 500 |  | 500 |  | 500 |  |
|  |  |  |  |  |  |  |  |  |  |  |
| 1. 5.
 | Ekspozīcijas atvērtas apmeklētājiem[[6]](#footnote-6) (stundas gadā)  | 1400 | 1400 |  | 1400 |  | 1400 |  | 1400 |  | 1400 |  |
|  |  |  |  |  |  |  |  |  |  |  |
| 1. 6.
 | Muzejs pieejams ārpus regulārā darba laika[[7]](#footnote-7) - stundu skaits gadā | 824 | 800 |  | 800 |  | 800 |  | 800 |  | 800 |  |
|  |  |  |  |  |  |  |  |  |  |  |
|  | **Finansējuma piesaiste** | **2016** | **2017** |  | **2018** |  | **2019** |  | **2020** |  | **2021** |  |
| 1. | Iesniegto projektu skaits | 2 | 5 |  | 5 |  | 5 |  | 5 |  | 5 |  |
|  |  |  |  |  |  |  |  |  |  |  |

3.2.2. Kvalitatīvie rādītāji

3.2.2.1. Izveidota krājuma glabāšanas prasībām atbilstoša jauna krājuma glabātava. Uzlaboti krājuma glabāšanas apstākļi esošajās krājuma glabātavās un muzeja izolatorā.

3.2.2.2. Palielinājies NMKK un muzeja elektroniskajā uzskaites sistēmā ievadīto krājuma vienību skaits.

3.2.2.3. Palielinājies izpētīto krājuma priekšmetu skaits. Izpētes rezultāti ir ērti pieejami un lietojami, izmantojot muzeja elektronisko datubāzi un NMKK.

3.2.2.4. Sabiedrība ir tuvāk iepazinusies ar Limbažu muzejā veikto pētniecisko darbu.

3.2.2.5. Limbažu muzejs nodrošina daudzpusīgas izglītības iespējas dažādām sabiedrības vecuma grupām.

3.2.2.6. Limbažu muzeja galvenajā ēkā ir izveidota jauna pamatekspozīcija.

3.2.2.7. Limbažu pilsētvide ir padarīta pievilcīgāka un atraktīvāka gan vietējiem iedzīvotājiem, gan tūristiem.

3.2.2.8. Limbažu novada iedzīvotāji un viesi ir tuvāk iepazinuši Limbažu novada vēstures norišu nozīmību Latvijas Republikas un pasaules vēstures kontekstā, sekmējot nacionālās un reģionālās identitātes apziņu.

3.2.2.9. Ir veicināta Limbažu pilsētas un novada unikalitātes apziņa iedzīvotājos un viesos, aktualizējot Latvijas himnas autora Baumaņu Kārļa ieguldījumu.

**3.3. Programmas īstenošanai nepieciešamie cilvēkresursi**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **N.p.k.** | **Stratēģijas apakšprogrammas (atbilst mērķiem)** |  | **2016** | **2017** | **2018** | **2019** | **2020** | **2021** |
| **1.** | Muzeja direktors |  | 1 | 1 | 1 | 1 | 1 | 1 |
| **2.** | Muzeja galvenais speciālists |  | 1 | 1 | 1 | 1 | 1 | 1 |
| **3.** | Muzeja speciāliste |  | 1 | 1 | 1 | 1 | 1 | 1 |
| **4.** | Galvenā krājuma glabātāja |  | 1 | 1 | 1 | 1 | 1 | 1 |
| **5.** | Krājuma glabātāja |  | 1 | 1 | 2 | 2 | 2 | 2 |
| **6.** | Māksliniece |  | 0,5 | 0,5 | 0,5 | 0,5 | 0,5 | 0,5 |
| **7.** | Muzejpedagogs |  | 0,5 | 0,5 | 0,5 | 0,5 | 0,5 | 0,5 |
| **8.** | Muzeju metodiķis |  | 0 | 0 | 0 | 1 | 1 | 1 |
| **9.** | Lietvede |  | 0,5 | 0,5 | 0,5 | 0,5 | 0,5 | 0,5 |
| **10.** | Kasiere – SALONIŅA vadītāja |  | 1 | 1 | 1 | 1 | 1 | 1 |
| **11.** | Izstāžu zāļu uzraugs |  | 2 | 2 | 2 | 2 | 2 | 2 |
| **12.** | Saimniecības pārzinis |  | 1 | 1 | 1 | 1 | 1 | 1 |
| **13.** | Apkopēja |  | 1 | 1 | 1 | 1 | 1 | 1 |
| **14.** | Sētnieks |  | 1 | 1 | 1 | 1 | 1 | 1 |
|  | **KOPĀ:** | **A** | 12,5 | 12,5 | 13,5 | 14,5 | 14,5 | 14,5 |
| **B** |  |  |  |  |  |  |

**4. PĀRRAUDZĪBA UN ATSKAITĪŠANĀS KĀRTĪBA**

Limbažu muzejs ir Limbažu novada pašvaldības kultūras iestāde, kas ir pašvaldības padotībā. Limbažu muzejs atrodas LR Kultūras ministrijas funkcionālā pārvaldībā.

Par stratēģiskā plāna izpildi Limbažu muzejā atbild muzeja direktors. Vidējā termiņa plāna un gada darba plāna izpildes gaita tiek izvērtēta vismaz divas reizes gadā darbinieku pilnsapulcē. Par kārtējo uzdevumu izpildi muzeja darbinieki informē muzeja vadību reizi mēnesī darba apspriedēs, ko organizē un vada muzeja direktors. Katra gada beigās muzeja speciālisti iesniedz rakstisku atskaiti par paveikto un darba plānu nākamajam gadam.

Katra gada sākumā muzeja direktors ievada datus par iepriekšējā gadā paveikto Kultūras ministrijas pakļautībā esošajā datubāzē „*Latvijas digitālā kultūras karte*” (www.kulturaskarte.lv). Reizi gadā muzeja direktors sniedz atskaiti par paveikto Limbažu novada pašvaldībai.

**PIELIKUMI**

**Limbažu muzeja darbības pamatvirzienu**

**politikas**

***1. pielikums***

**KRĀJUMA DARBA POLITIKA**

**1. Krājuma veidošanas mērķis un uzdevumi**

Nodrošināt muzeja krājuma materiālo un nemateriālo vērtību saglabāšanu, aizsardzību un pētniecību, lai stiprinātu kultūridentitātes apziņu Limbažu novada sabiedrībā un veicinātu muzeja apmeklētāju izpratni par kultūrvēsturiskajiem procesiem.

Mērķa sasniegšanai izvirzītie uzdevumi:

1.1. Turpināt uzlabot krājuma glabāšanas apstākļus.

1.2. Izvērtēt un papildināt muzeja krājumu, veikt tā regulāru uzskaiti, pārbaudi un zinātnisko izpēti.

1.3. Turpināt papildināt muzeja krājuma elektronisko datubāzi un Nacionālo muzeju krājuma kopkatalogu, veikt muzeja elektroniskās datubāzes programmatūras uzlabošanu.

**2. Krājuma satura raksturojums un izvērtējums**

Uz 2017. gada 1. janvāri krājumā ir 51254 muzeja priekšmeti:

1) pamatkrājumā 34793;

2) palīgkrājumā 16461.

2.1. Teritoriāli krājums aptver kādreizējo Limbažu rajona teritoriju. Tas veidojies kopš muzeja dibināšanas 1983. gadā, kad tika vāktas kultūrvēsturiskās liecības par visu kādreizējā rajona teritoriju. Hronoloģiski krājums aptver periodu sākot no 2. g. t. pr. Kr. līdz mūsu dienām. Lielākā krājuma daļa ir 19. – 20. gs. materiāli, kas veido 98% no visa krājuma. Kopš reformas 1999. gadā un muzeja nonākšanas Limbažu pašvaldības pakļautībā, vairāk uzmanības tiek pievērsts tieši Limbažu pilsētas kultūrvēsturisko liecību vākšanai un saglabāšanai, taču muzejā krājumā joprojām tiek uzņemti arī materiāli par notikumiem un personībām gan Latvijā, gan pasaulē, kas saistīti ar bijušo Limbažu rajona teritoriju. Krājums saturiski tiek veidots atbilstoši muzeja misijai un mērķim saglabāt novada kultūrvēsturisko mantojumu, akcentējot notikumus novadā un izcilu personību darbību.

2.2. Pārskata periodā muzeja krājuma kolekcijas tika saskaņotas ar valstī izstrādāto vienoto muzeju priekšmetu klasifikatoru, klasificējot Limbažu muzeja krājumu 40 pamatkolekcijās:

|  |  |  |  |
| --- | --- | --- | --- |
|  | **Kolekcijas nosaukums** | **Laika periods** | **Apjoms** |
| 1. | Apgaismošanas ierīces, daļas un piederumi | 19. – 21.gs. | 160 |
| 2. | Apģērbs un tā piederumi | 19. – 21. gs. | 741 |
| 3. | Arheoloģija | 2.g. t. p. m. ē. – 17.gs. | 561 |
| 4. | Celtniecības materiāli | 18. – 20. gs. | 90 |
| 5. | Galantērija un aksesuāri | 19. – 21. gs. | 76 |
| 6. | Darba rīki un piederumi | 18. – 21. gs. | 3908 |
| 7. | Personiskās higiēnas un kosmētikas priekšmeti | 19. – 21. gs. | 131 |
| 8. | Faleristika | 19. – 21. gs. | 422 |
| 9. | Ieroči un apbruņojums | 19. – 21. gs. | 29 |
| 10. | Rakstāmpied., rakstāmgalda pied. un skolas pied. | 19. – 21. gs. | 38 |
| 11. | Kulta celtņu iekārtas pr. un sakrālie pr. | 19. – 20. gs. | 9 |
| 12. | Mēri un mērierīces | 19. – 21. gs. | 107 |
| 13. | Mēbeles un interjera elementi | 19. – 20. gs. | 272 |
| 14. | Interjera tekstilijas | 20. – 21. gs. | 560 |
| 15. | Mūzikas instrumenti un to piederumi | 19. – 20. gs. | 35 |
| 16. | Nauda un tās ekvivalenti | 18. – 21. gs. | 794 |
| 17. | Rotaļlietas un spēles | 19. 20. gs. | 98 |
| 18. | Rotaslietas | 19. - 20. gs. | 47 |
| 19. | Sakaru līdzekļi | 20. gs. | 12 |
| 20. | Sfragistika | 19. – 20. gs. | 31 |
| 21. | Slēdzējmehānismi | 19. – 20. gs. | 13 |
| 22. | Sporta inventārs un apģērbs | 20. gs. | 5 |
| 23. | Suvenīri un piemiņas lietas | 19. – 20. gs. | 46 |
| 24. | Tara un iepakojums | 19. – 20. gs. | 357 |
| 25. | Transporta līdzekļi un to piederumi | 19. – 20. gs. | 6 |
| 26. | Trauki un galda piederumi | 19. – 20. gs. | 697 |
| 27. | Veksioloģija | 19. – 20. gs. | 129 |
| 28. | Kinoaparatūra, audio, video iekārtas | 20. gs. | 55 |
| 29. | Modeļi un maketi | 20. gs. | 3 |
| 30. | Ceremoniālie un simboliskie priekšmeti | 19. – 20. gs. | 40 |
| 31. | Reklāmas, izkārtnes un inf. zīmes | 20. gs. | 9 |
| 32. | Fotoaparāti un fotopiederumi | 20. gs. | 56 |
| 33. | Dokumenti un rokraksti | 18. - 21.gs. | 7621 |
| 34. | Iespieddarbi | 17. - 21.gs. | 16539 |
| 35. | Mākslas priekšmeti | 19. – 20. gs. | 418 |
| 36. | Fotogrāfijas | 19. – 20. gs. | 15145 |
| 37. | Fotonegatīvi | 20. gs. | 1864 |
| 38. | Kinofilmas, videoieraksti un audioieraksti | 20. - 21.gs. | 92 |
| 39. | Medaļas | 20. gs. | 16 |
| 40. | Dabas priekšmeti | 20. gs. | 22 |
|  |  | **Kopā:**  | 51254 |

Lielākās krājuma kolekcijas ir iespieddarbi, fotogrāfijas, dažāda veida dokumenti un rokraksti. Iespieddarbu kolekcijas būtisku daļu veido muzeja darbības sākuma gados krājumā pieņemtās ievērojamo novadnieku personīgās bibliotēkas. Fotogrāfijas un dokumenti raksturo novada iedzīvotāju darbu un sadzīvi, kā arī pilsētas izaugsmi 19. – 20. gs. Tās ir pamats pētnieciskajam darbam par regulāri veidojamo muzeja izstāžu tēmām un atbilst muzeja misijai.

Arheoloģijas kolekcija lielākoties ir veidota no Limbažu viduslaiku pilsdrupās un vecpilsētas teritorijā veikto arheoloģisko izrakumu atradumiem. Celtniecības materiālu kolekcijā iekļautas pilsmuižas ēku remontdarbu laikā atrastās detaļas, Limbažu pilsētā un novadā demontēto vēsturisko ēku būvdetaļas, kā arī virkne celtniecības materiālu, kas atrasti iepriekšminētajos arheoloģiskajos izrakumos. Kolekciju lielākā daļa raksturo novada un pilsētas iedzīvotāju darbu un sadzīvi.

Mākslas priekšmetu kolekciju veido novadnieku – mākslinieku J. Cīruļa, E. Vanaga, V. Treija, A. Dubura, J. Stegera u.c. darbi.

2.3. Krājuma papildināšanas galvenie kritēriji ir:

a) priekšmetu atbilstība muzeja misijai un darbības mērķiem;

b) saglabāšanas iespējas (priekšmeta izmēri, situācija glabātavā);

c) priekšmeta saglabātības pakāpe;

d) muzeja spēja nodrošināt priekšmeta saglabāšanai nepieciešamos apstākļus;

e) teritoriālā atbilstība novadam;

f) esošā krājuma attiecīgās kolekcijas izvērtējums.

2.4. Krājuma papildināšanas galvenā metode ir pilsētas un novada iedzīvotāju dāvinājumi, kuru skaits pēdējos gados ir audzis. Dāvinājumu izvērtēšanu un atlasi pirms pieņemšanas krājumā veic krājuma komisija. Aktuāls krājuma papildināšanas veids ir ekspedīcijas. Pēdējo gadu veiksmīgākais piemērs ir ekspedīcijas, kas tika veiktas saistībā ar Latvijas Kultūras akadēmijas Zinātniskās pētniecības centra projektu „*Vidzemes Svētupe mītiskajā un reālajā kultūrtelpā*” (2013. – 2016. gads) – projekta ekspozīciju laikā krājums tika papildināts ar vairākiem simtiem krājuma priekšmetu.

Pašlaik muzejs izvairās krājumā uzņemt liela izmēra priekšmetus, jo krājuma glabāšanai atvēlēto un pielāgoto telpu noslogotība to nepieļauj. Minētā iemesla dēļ pēdējos Limbažu muzeja darbības gados krājums vairāk papildināts ar fotogrāfijām, dokumentiem un tekstilijām. Izcili krājuma papildinājumi pārskata periodā ir bijušā Limbažu ģimnāzijas direktora Ādama Reimaņa 2 fotogrāfiju albumi, bijušā Limbažu slimnīcas ārsta dr. Gunāra Ozoliņa personiskais arhīvs un Limbažu Tautas teātra režisora Dailoņa Vanaga personiskās lietas. Līdzvērtīgi nozīmīgi ir arī priekšmeti no Limbažu slimnīcas un poliklīnikas. Stienes pagasta „Piešu” mājās ir iegūta kolekcija, kas pilnībā atspoguļo sētas vēsturi no 19. līdz 20. gs. (mājas pirkšanas dokumenti, sētas plāni, sadalīšana, konfiskācijas 1940. gadā, nodevu sloga pilnīga dokumentācija 1940. gados, fotogrāfijas u.c.). Muzeja krājums papildināts arī ar Ausekļa Tautas teātra izrāžu videoierakstiem.

Muzejs vairs neturpina krājuma papildināšanu ar materiāliem par Vidzemes lībiešu dzimtām, lai gan izpētes darbs pie tēmas turpinās. Tas saistīts ar faktu, ka muzeja krājuma glabātāja pirms Limbažu muzeja strādāja Pāles novadpētniecības muzejā. Iesāktās tēmas izpēte tiek turpināta, taču ar priekšmetu vākšanu kopš 2000. gada nodarbojas Pāles muzejs, ar kuru Limbažu muzejam ir cieša sadarbība.

2.5. Krājuma izmantošanas nosacījumi un pieejamība sabiedrībai.

Atbilstoši MK noteikumiem Nr. 956 „*Noteikumi par Nacionālo muzeju krājumu*” un Limbažu muzeja krājuma noteikumiem muzeja krājumu izmanto muzeja pētnieciskajā darbā, ekspozīciju un izstāžu veidošanā un sabiedrības izglītošanā.

2.5.1. Krājuma eksponēšana.

Ar krājuma eksponēto daļu apmeklētāji var iepazīties Limbažu muzeja pamatekspozīcijās un izstādēs. Šobrīd muzejā ir 3 pamatekspozīcijas, apmeklētāji var aplūkot arī 1 atklāto krājuma glabātavu.

Limbažu muzejā katru gadu tiek sagatavotas 2 – 3 plašas izstādes, kas ļauj apmeklētājiem iepazīties ar krājuma priekšmetiem, attiecīgās krājuma daļas izpētes un papildu pētnieciskā darba rezultātiem. Muzeja līdzšinējai darbībai ir raksturīgas arī 3 – 4 mazāka mēroga izstādes, kuru pamatā parasti ir Limbažu muzeja krājuma priekšmeti. Tiek izmantoti arī deponējumi no citiem muzejiem, iestādēm vai privātpersonām. Ar Limbažu muzeja darbinieku veidotajām izstādēm apmeklētāji var iepazīties vairākus mēnešu garumā. Dažreiz izstādēs, kas tiek eksponētas Limbažu muzejā no citiem muzejiem, saskaņojot ar izstāžu veidotājiem, apskatei papildus tiek izlikti tematikai atbilstoši Limbažu muzeja krājuma priekšmeti. Netiek eksponēti slikti saglabājušies muzeja priekšmeti, kuriem nepieciešama konservācija vai restaurācija. Dokumentiem un fotogrāfijām eksponēšanai tiek gatavotas kopijas.

2.5.2. Krājuma izmantošana un pieejamība.

Izmantojot muzeja krājumu, tiek veikts pētnieciskais darbs, veidotas ekspozīcijas, tematiskas izstādes, gatavoti referāti konferencēm un publikācijas presei. Muzejs atbalsta citu institūciju pētniekus, kā arī studentus un novadpētniekus, kuri dod ieguldījumu muzeja krājuma priekšmetu izpētē un novada kultūrvēstures saglabāšanā.

Eksponētā krājuma daļa pieejama apmeklētājiem no otrdienas līdz sestdienai no plkst. 10.00 līdz plkst. 17.00 (tūrisma sezonas laikā no 1. maija līdz 1. oktobrim līdz plkst. 18:00, kā arī svētdienās no plkst. 10.00 līdz plkst. 18.00). Neeksponētais krājums pieejams apmeklētājiem darba dienās no pirmdienas līdz piektdienai no plkst. 9.00 līdz 17.00. Iepriekš vienojoties, krājuma materiāli apskatāmi arī sestdienās. Darbs ar krājuma materiāliem notiekkrājuma glabātāju vai muzeja speciālistu kabinetā, pēc iepazīšanās ar kartotēku un izpētei nepieciešamo krājuma priekšmetu atlases.

Krājuma materiāli tiek izmantoti izglītojošajās programmās. Interaktīvajās nodarbībās tiek izmantoti īpaši šai vajadzībai vākti priekšmeti vai to kopijas.

Krājuma glabātāju kabinetā esošajā datorā iespējams iepazīties ar atsevišķu krājuma kolekciju priekšmetu elektroniskajām kopijām.

Ar neeksponētajiem muzeja priekšmetiem muzejā apmeklētāji un pētnieki var iepazīties, ja, pamatojoties uz iesniegumu, kurā ir norādīta pētījuma tēma un muzeja priekšmeta izmantošanas mērķis, ir saņemta muzeja direktora atļauja.

Muzejs nodrošina uzziņu materiāla (kartotēkas, aprakstu un palīgliteratūras) pieejamību un iespēju iepazīties ar muzeja priekšmetiem apmeklētājiem un pētniekiem bez maksas.

Limbažu muzeja maksas pakalpojumu cenrādī uzrādīto pakalpojumu apmaksāšana nenozīmē atļauju publicēt muzeja krājuma materiālus. Tam nepieciešama muzeja direktora atļauja – rezolūcija uz iesnieguma. Atsauce uz izmantojamiem muzeja krājuma materiāliem publikācijās (iespieddarbos, videofilmās, plašsaziņas līdzekļos u.c.) ir obligāta.

Muzejs var atteikt muzeja priekšmetu izsniegšanu apskatei un pētniecībai, ja:

a) nav pabeigta attiecīgo priekšmetu uzskaite;

b) tie ir slikti saglabājušies;

c) tie ir eksponēti izstādē vai pastāvīgās ekspozīcijās;

d) tie ir deponēti ārpus muzeja;

e) priekšmetam ir īpaši izmantošanas nosacījumi.

2.5.3. Deponēšana.

Muzeja priekšmeti tiek uz laiku izsniegti (deponēti) citiem muzejiem un institūcijām (novada iestādēm un uzņēmumiem) eksponēšanai pēc iesnieguma saņemšanas, kurā norādīts deponējuma mērķis un termiņš. Muzeja priekšmeti netiek deponēti gadījumos, ja muzejs nav pārliecināts, ka deponējuma saņēmējs spēs ievērot priekšmeta transportēšanas un eksponēšanas nosacījumus.

2.6. Lai nodrošinātu krājuma priekšmetu saglabāšanu un novērstu priekšmetu tālāku bojāšanos, krājuma glabātājas veic konservācijas pasākumus atsevišķu kolekciju priekšmetiem, piemēram, tekstilijām un koka priekšmetiem. Limbažu muzejam nav sava restauratora, tādēļ nepieciešamie restaurācijas darbi tiek uzticēti citu institūciju restauratoriem. Restaurējamo priekšmetu izvēlē līdz šim galvenais nosacījums ir bijis to izmantošana eksponēšanai izstādēs un ekspozīcijās.

2.7. Krājuma dokumentēšanu, atsavināšanu, izņemšanu no krājuma un saglabāšanu regulē Limbažu muzeja krājuma noteikumi, kuri izstrādāti vadoties pēc LR MK Noteikumiem par Nacionālo muzeju krājumu. Muzeja jaunieguvumi tiek reģistrēti elektroniski. Kopš 1998. gada muzejam ir sava elektroniskā datubāze.

2.8. Krājuma esības pārbaude notiek regulāri un pa kolekcijām. 2012. gadā tika pārbaudītas numismātikas un faleristikas kolekcijas, 2013. gadā – sakrālo priekšmetu un apģērbu kolekcijas, 2014. gadā – galda trauku un piederumu kolekcija, 2015. gadā – sakaru līdzekļu, sfragistikas, rotaļlietu un spēļu un turpinājumizdevumu kolekcijas, 2016. gadā – galantērijas un aksesuāru, apgaismes ķermeņu un piederumu, kā arī celtniecības materiālu un būvdetaļu kolekcijas. Vienlaikus ar kolekciju esības pārbaudi notiek arī priekšmetu saglabātības pārbaude, novērtēšana, iesaiņojuma nomaiņa un preventīvā konservācija, ja tas nepieciešams.

**3. Krājuma darbā konstatētās problēmas un no situācijas izrietošās darbības prioritātes**

3.1. Krājuma telpu trūkums.

Esošās krājuma telpas ir ļoti noslogotas, līdz ar to ne visās krātuvēs ir iespējams nodrošināt piemērotus apstākļus priekšmetu atbilstošai novietošanai. Lielās telpu noslodzes dēļ darbiniekiem vietumis ir apgrūtināta pieeja krājuma priekšmetiem.

Darbības prioritāte: veikt krājuma telpu iekārtošanu vēsturiskajā (19. gs. 1. puse) ēkā Burtnieku ielā 7b – veikt ēkas rekonstrukciju un pielāgošanu krājuma glabāšanas nosacījumiem.

3.2. Krājuma darbinieku trūkums.

Muzeja krājumā ir 51254 priekšmeti, kuru glabātavas izvietotas 4 ēkās (11 slēgtās un 1 atklātā krātuvē). Ar krājumu strādā tikai 2 darbinieki – galvenā krājuma glabātāja un krājuma glabātāja. Līdztekus krājumā uzņemamo priekšmetu dokumentēšanai un esošo priekšmetu datu ievadīšanai NMKK, krājuma darbinieki veic arī visus ar krājuma pārbaudi un saglabāšanu saistītos uzdevumus. Darbinieku trūkuma dēļ darbs ar krājuma zinātnisko izpēti un citas ar tiešo krājuma darbu saistītas norises paliek novārtā vai tikai ideju līmenī.

Darbības prioritāte: sadarbībā ar Limbažu novada domi, rast iespēju nodrošināt vismaz vēl vienu krājuma glabātāja štata vienību Limbažu muzejā.

**4. Paredzamie krājuma darba rezultāti**

4.1. Krājums papildināts ar materiāliem par pilsētas un novada uzņēmumu, organizāciju, biedrību un interešu grupu vēsturi.

4.2. Krājums papildināts ar novada vēsturei nozīmīgiem materiāliem.

4.3. Krājums papildināts ar materiāliem un muzejiskām vērtībām atbilstoši muzeja pētniecības tēmām un jaunajās ekspozīcijas tematikai.

4.4. Krājums papildināts ar vēstures liecībām par Limbažu pilsētas un novada mūzikas dzīvi.

4.5. Krājums papildināts ar liecībām par fotogrāfiju vēstures aizsākumiem Limbažos 19. – 20. gs. mijā.

4.6. Krājums papildināts ar materiāliem par deju kolektīvu vēsturi Limbažu pilsētā un novadā.

4.7. Vecajā ugunsdzēsēju depo esošā ekspozīcija par ugunsdzēsēju biedrības vēsturi papildināta, pievienojot virtuāli skatāmu skenēto materiālu slaidrādi.

4.8. Pārbaudīta 13 kolekciju esība, fiksēta priekšmetu vērtība un uzlaboti glabāšanās apstākļi.

4.9. Muzeja elektroniskā datubāze papildināta ar jaunpieņemtajām krājuma vienībām, paralēli ievadot datus par tām arī NMKK.

4.10. Turpināta muzeja pirmsākumos krājumā pieņemto vienību datu ievadīšana NMKK, pilnveidojot un precizējot aprakstus, kā arī veicot vienību novērtēšanu.

**6. Krājuma darba plāns turpmākajiem 5 gadiem**

|  |  |  |  |  |
| --- | --- | --- | --- | --- |
| **Krājuma darba joma** | **Aktivitātes** | **Atbildīgais** | **Izpildes laiks** | **Finanšu avots** |
| **Krājuma komplektēšana** | 1) Papildināt krājumu ar materiāliem par vietējiem uzņēmumiem, organizācijām, biedrībām un interešu grupām.2) Turpināt krājuma papildināšanu ar novada vēstures norisēm saistītiem nozīmīgiem materiāliem.3) Papildināt krājumu ar muzeja pētnieciskajām tēmām atbilstošajiem materiāliem.4) Papildināt krājumu ar jaunajai ekspozīcijai piemeklētajiem materiāliem.5) Papildināt krājumu par mūzikas dzīves liecībām Limbažu pilsētā un novadā.6) Papildināt krājumu ar liecībām par fotogrāfiju vēstures aizsākumiem Limbažos 19. – 20. gs. mijā.7) Papildināt krājumu ar materiāliem par deju kolektīvu vēsturi Limbažu pilsētā un novadā. | D. Nipāne,R. Noriņa. | Regulāri.Regulāri.Līdz 2021. gadam.2017. – 2020. gads.2017. gads.2017. gads.Līdz 2020. gadam. | Muzeja budžets. |
| Ja netiek piesaistīts papildu finansējums, var samazināties jaunajai ekspozīcijai nepieciešamo krājuma jaunieguvumu skaits. |  |  | VKKF projektu konkursu finansējums. |
| **Krājuma uzskaite** | 1) Veikt krājuma uzskaiti atbilstoši NNMK.2) Turpināt pilnveidot krājuma tematiskās uzskaites kartotēku.3) Papildināt muzeja elektronisko datubāzi ar jaunpieņemtajām krājuma vienībām (katru gadu vismaz 500 vienības), ievadot tās arī NMKK.4) Turpināt muzeja pirmsākumos krājumā pieņemto priekšmetu ievadīšanu NMKK, pilnveidojot un precizējot to aprakstus (katru gadu vismaz 500).5) Uzlabot šībrīža muzeja krājuma elektronisko datubāzi, radot iespēju pievienot attēlus un veidojot novada muzeju kopīgu datubāzi. | D. Nipāne,R. Noriņa.D. Nipāne.R. Noriņa.R. Noriņa.D. Nipāne, P. Mežulis. | Regulāri.Regulāri.Regulāri.Regulāri2017. gads. | Muzeja budžets.Muzeja budžets, pašvaldība. |
| **Krājuma saglabāšana** | 1) Pārbaudīt 13 kolekciju esību, fiksēt priekšmetu vērtību, uzlabot to glabāšanās apstākļus:a) Rotaslietas, Ceremoniālie un simboliskie priekšmeti, Suvenīri un piemiņas lietas, Mēri un mērierīces; b) Rakstāmpiederumi, rakstāmgalda piederumi un skolas piederumi, Sakaru līdzekļi, Slēdzējmehānismi;c) Sporta inventārs, apģērbs, Transporta līdzekļi un to piederumi, Modeļi un maketi, Kinoaparatūra, audio, video iekārtas;d) Personu dokumenti;e) Rotaļlietas, Personiskās higiēnas un kosmētikas priekšmeti.2) Veikt krājuma priekšmetu saglabāšanās apstākļu kontroli.3)Turpināt krājuma telpu izveidošanu Burtnieku 7b, to rekonstruējot. | D. Nipāne,R. Noriņa. | 2017. gads.2018. gads.2019. gads.2020. gads.2021. gads.Regulāri.Līdz2019. gadam. | Muzeja budžets.Pašvaldība. |
| Papildu finansējums plānots telpu labiekārtošanai jaunajās krājuma telpās. Ja finansējums netiek iegūts, var aizkavēties telpu iekārtošana atbilstoši krājuma glabāšanas prasībām. |  |  | VKKF projektu konkursu finansējums, citu projektu finansējums. |
| **Krājuma izmantošana** | 1) Materiālu skenēšana un slaidrādes sagatavošana par ugunsdzēsības vēsturi Limbažos, ekspozīcijas papildināšanai Depo.2) Krājumu izmantošana pētniecības un izglītojošajā darbā, kā arī ekspozīciju un izstāžu iekārtošanā. | D. Nipāne.D. Nipāne,R. Noriņa | Līdz 2021. gadam.Regulāri. | Muzeja budžets. |

**6. Darbības spēju uzlabošanas pasākumi**

Kā nozīmīgākais process Limbažu muzeja krājuma darbā nākamajos 5 gados paredzēta ēkas rekonstrukcija Burtnieku ielā 7b. Papildus finansējuma piesaiste nepieciešama, lai jauno glabātavu kvalitatīvi pielāgotu priekšmetiem, kam jānodrošina noteikts glabāšanas vides temperatūras režīms.

Darbības spēju uzlabošanai paredzēta arī jauna krājuma glabātāja štata vienības izveide, lai muzejs spētu pilnvērtīgi pildīt muzeja misiju, nodrošinot savas funkcijas krājuma pilnveidošanā un saglabāšanā.

Krājuma darba politika tiek pārskatīta ne vēlāk kā piecus gadus pēc tās apstiprināšanas.

***2. pielikums***

**PĒTNIECĪBAS DARBA POLITIKA**

**1. Muzeja pētniecības darba mērķis**

Pētīt Limbažu pilsētas un novada kultūrvēsturisko mantojumu, turpinot kvalitatīvas, saistošas un atraktīvas vides veidošanu sabiedrības izglītošanai un atpūtai.

Mērķa sasniegšanai izvirzītie uzdevumi:

1.1. Veicot pētniecisko darbu, izveidot jaunu pamatekspozīcijas koncepciju.

1.2. Iesaistoties dažādos starptautiskos un Latvijas mēroga kultūras mantojuma saglabāšanas projektos, turpināt Limbažu pilsētas vēsturisko objektu izpētes darbus.

1.3. Pilnveidot pētnieciskā darba rezultātos balstītu pasākumu un pakalpojumu piedāvājumu.

**2. Pētniecības darba raksturojums**

 Limbažu muzeja pētniecības darbs atbilstoši muzeja misijai saistās galvenokārt ar Limbažu pilsētas un novada vēstures, kultūrvēsturiskā mantojuma un nozīmīgu novadnieku ieguldījuma pētniecību.

2.1. Pētnieciskā darba tēmu izvēli nosaka muzeja misija, sabiedrības pieprasījums un tai aktuālā tematika. Pētnieciskā darba tēmu izvēle notiek saskaņā ar Limbažu muzeja pētnieciskā darba politiku. Krājuma izpētes kārtību galvenokārt nosaka nepieciešamība ievadīt datus NMKK. Pētīti tiek arī nozīmīgākie jaunieguvumi. Daļa krājuma tiek pētīta, gatavojot konsultācijas apmeklētājiem.

2.2. Muzeja pētniecības darba galvenie objekti atbilstoši muzeja misijai ir Limbažu pilsētas un novada vēsture.

2.3. Limbažu muzeja pētniecības darba avoti ir Limbažu muzeja krājums un Limbažu muzeja zinātniskais arhīvs. Darba procesā tiek meklēti jauni avoti (ekspedīcijas, intervijas u.tml.), kā arī izmantoti avoti no Latvijas Nacionālās bibliotēkas, Latvijas Nacionālā arhīva, Valmieras valsts zonālā arhīva, citiem muzejiem u.c.

2.4. Pētniecisko darbu atbilstoši izvēlētajām tēmā veic muzeja direktors, galvenais muzeja speciālists, muzeja speciāliste, galvenā krājuma glabātāja, krājuma glabātāja un arī muzeja māksliniece. Visiem muzeja pētnieciskā darba veicējiem ir arī citi pienākumi, tāpēc pētnieciskā darba veikšana reizēm tiek pakārtota pārējiem muzeja darba uzdevumiem.

2.5. Pētnieciskā darba tēmu izvēli nosaka to atbilstība muzeja misijai un pētnieciskā darba politikai, ka arī iepriekš neparedzamas izmaiņas sabiedrības pieprasījumā.

**3. Pētniecības darba un tā rezultātu novērtējums**

 Pārskata periodā pētniecības rezultāti vērtējami pozitīvi – ir iegūti jauni materiāli muzeja krājumam, turpināts darbs pie iepriekš izvēlēto tēmu izpētes, izvēlēta jaunās pamatekspozīcijas tematika. Pētniecības darba rezultātus raksturo muzejā tapušās izstādes, muzeja speciālistu veidotie referāti un publikācijas.

Muzeja krājums ir izpētīts salīdzinoši maz. Visplašāk izpētīta, paralēli veicot datu ievadi NMKK, ir fotogrāfiju kolekcija.

**4. Pētniecības darbā konstatētās problēmas un no tā izrietošās pētniecības darba prioritātes**

Sekmīgu pētnieciskā darba norisi Limbažu muzejā kavē muzeja speciālistu lielā noslodze ar citiem muzeja darba pienākumiem. Daļēji šo problēmu var risināt vēl vienas krājuma glabātāja štata vienības izveidošana, kas ir viena no krājuma darba politikas prioritātēm.

Pētniecības darba prioritātes laika posmam no 2017. līdz 2021. gadam nosaka nepieciešamība atjaunot muzeja pamatekspozīciju Limbažu muzeja galvenajā ēkā Burtnieku ielā 7, tādējādi prioritāra ir ekspozīcijas koncepcijas izstrāde un realizēšanai nepieciešamo tēmu padziļināta izpēte.

**5. Paredzamie pētniecības darba rezultāti**

|  |  |  |  |  |  |
| --- | --- | --- | --- | --- | --- |
| **Nr. p. k.** | **Pētniecības darba tēma** | **Plānotais rezultāts** | **Atbildīgais** | **Izpildes laiks** | **Finanšu avots** |
| **1.** | Lībiešu dzimtu vēsture Vidzemē. | Publicēta monogrāfija *„Vidzemes lībiešu Bisnieku dzimtas vēsture”*. | R. Noriņa. | 2017. gads. | Muzeja budžets. |
|  |  | Bez papildu finansējuma monogrāfijas izdošana var tikt atlikta uz vēlāku laiku. | VKKF projektu konkursu finansējums, citi finanšu avoti. |
| **2.** | Lāčplēša Kara ordeņa kavaliera jūras virsleitnanta Viļa Gelbes loma Ziemeļlatvijas bruņoto spēku izveidē un Latvijas Atbrīvošanas kara Cēsu kaujās. | Publicēta monogrāfija *„Par Tēvzemi mīļo...”*.Grāmatas tematikai veltīta izstāde. | J. Ulmis.J. Ulmis. | 2017. gads.2018. gads. | Muzeja budžets.Muzeja budžets. |
|  |  | Bez papildu finansējuma monogrāfijas izdošana var tikt atlikta uz vēlāku laiku. | VKKF projektu konkursu finansējums. |
| **3.** | Ziemeļrietumu Vidzemes muižu un piļu vēsture. | Publicēta monogrāfija „*Fon Strika sestais kantons: kultūrvēsturiskās norises ziemeļrietumu Vidzemes muižās no Livonijas perioda līdz Agrārajai reformai*”. Izstāde par ziemeļrietumu Vidzemes muižām un kultūrvidi – 45 bijušo muižu centru liecības, to fiksācija fotomateriālā. | G. Plešs.G. Plešs. | 2017. gads.2018. gads. | Muzeja budžets.Muzeja budžets. |
|  |  | Bez papildu finansējuma monogrāfijas izdošana var tikt atlikta uz vēlāku laiku. | VKKF projektu konkursu finansējums, Borisa un Ināras Teterevu fonda atbalsts, citi finanšu avoti. |
| **4.** | Nāve un tās kultūrvēsturiskie aspekti (Limbažu reģionā, laika periodā no 18. gs. sākuma līdz 20. gs. pirmajai pusei).Iekļauj šādas tēmas:1) vācbaltu mantojums, vāciskās kultūras elementi, izpausmes lauku kultūrainavā; 2) muižu kapeņu būves to arhitektūra, izvietojums muižu struktūrā un ainaviskā faktora nosacījumi;3) muižnieku apbedīšanas rituāli, lokālās īpatnības, mirušo mumificēšana/balzamēšana, kultūrpārneses elementi;4) izvadīšana un apbedīšanas tradīcijas lokālā specifika, lībiskā elementa klātbūtne, īpatnības;5) kapusvētki, unikālas Vidzemes tradīcijas izpausmes, izcelsme, ietekmes un transformācijas, lokālo pazīmju identificēšana. | Jauna pamatekspozīcija „*In secula seculorum*” (*Mūžīgi mūžos* jeb Nāve, tās kultūrvēsturiskais aspekts). | G. Plešs,L. Andersone,D. Nipāne,R. Noriņa,A. Brikmane | 2017. līdz 2020. gads. | Muzeja budžets, pašvaldības dotācija. |
|  |  | Neveiksmīgas finanšu piesaistes rezultātā var tikt atlikta ekspozīcijas atklāšana. | VKKF projektu konkursu finansējums, citi finanšu avoti. |
| **5.** | Limbažu pilsētas ēku fasāžu arhitektoniski mākslinieciskā un vēsturiskā izpēte. | Ir veikta izpēte vismaz 2 objektiem gadā, kuras rezultāti tiek izmantoti ēku renovācijā un pētnieciskajā darbā.Izstāde „*Vecā Trafiņa stāsts. Ielu marķiera, vēsturiskās transformatora ēkas arhitektūra un funkciju maiņas fiksācija*”. | G. Plešs.G. Plešs. | Regulāri.2017. gads. | Muzeja budžets.Muzeja budžets. |
| **6.** | Fotogrāfijas un fotografēšanas vēsture Limbažos. | Izstāde „*Fotoateljē 1897. 120 gadi pirmajai fotodarbnīcai Limbažos*”. | R. Noriņa,L. Andersone. | 2017. gads. | Muzeja budžets. |
| **7.** | Limbažu mūzikas dzīves vēsture. | Izstāde „*Mūsu muzikanti: ieskats mūzikas dzīves norisēs Limbažu novadā*”. | G. Plešs, L. Andersone,R. Noriņa. | 2017. gads. | Muzeja budžets. |
| **8.** | Vilnas tekstiliju darināšanas un pielietojuma vēsture. | Izstāde „*Vilna. No dzijas līdz nēsāšanai: ieskats vilnas tekstiliju darināšanā un pielietojumā*”. | A. Brikmane | 2017. gads. | Muzeja budžets. |
| **9.** | Limbažu vēsture Latvijas simtgades kontekstā. | Latvijas simtgadei veltīta izstāde „*Limbažnieku devums Latvijai*”.Latvijas simtgadei veltīta konference (tematika – nacionālās identitātes apziņa, Baumaņu Kārļa ieguldījums). | J. Ulmis,G. Plešs,L. AndersoneJ. Ulmis,G. Plešs,D. Nipāne,L. Andersone. | 2018. gads.2018. gads. | Muzeja budžets.Muzeja budžets. |
| Konferences referātu krājuma publikācija. |  | 2018. līdz 2019. gads. | VKKF projektu konkursu finansējums, citi finanšu avoti. |
| **10.** | Limbažu pilsētas un novada vēsturē nozīmīgas personas un to devums. | Izstāde „*Limbažu novada dabas bagātības. Novadpētniecei Dainai Čakstei – 70*”.Izstāde „*Limbaži un limbažnieki. 145 gadi fotogrāfam* *K. Sarkangalvim* *(1873-1942)*”.Izstāde, veltīta gleznotāja Jāņa Cīruļa 110 gadu jubilejas atcerei.Izstāde „*Dejas tradīcijas Limbažu novadā: Taisai Arumai 80*”.Izstāde „*Limbažu Mūzikas skolas vēsture: V. Ņikandrovam 80*”.Izstāde „*Piemiņas lietas un atmiņas...*”, veltīta novadniekiem L. Šķilteram (1866-1939) un V. Šķilteram (1896-1977). | R. Noriņa,L. Andersone.R. Noriņa,L. Andersone.D. Nipāne,R. Noriņa.L. Andersone,D. Nipāne,R. Noriņa.D. Nipāne,R. Noriņa.D. Nipāne,R. Noriņa. | 2017. gads.2018. gads.2018. gads.2020. gads.2020. gads.2021. gads. | Muzeja budžets.Muzeja budžets.Muzeja budžets.Muzeja budžets.Muzeja budžets.Muzeja budžets. |
| **11.** | Limbažu pilsētas un novada iestāžu un organizāciju vēsture. | Izstāde, veltīta laikraksta „*Auseklis*” vēsturei un darbībai.Izstāde „*Uz teātri ejot...*” (Limbažu teātra vēsture). | L. Andersone.L. Andersone. | 2017. gads.2019. gads. | Muzeja budžets.Muzeja budžets. |
| **12.** | Limbažu novada skolu vēsture. | Izstāde „*Šurp ābeci!*”.  | R. Noriņa,L. Andersone,D. Nipāne. | 2020. gads. | Muzeja budžets. |
| **13.** | Limbažu un apkārtnes ūdenstilpņu vēsture. | Izstāde „*Limbažu ezeri*” (ekosistēmas, atpūta, sports un *cope*). | L. Andersone,A. Brikmane. | 2021. gads. | Muzeja budžets. |

**6. Darbības spējas uzlabošanas pasākumi 5 gadiem**

 Lai uzlabotu pētniecības darbu Limbažu muzejā nepieciešams turpināt muzeja speciālistu profesionālo iemaņu uzlabošanu un kvalifikācijas paaugstināšanu. Krājuma izpētei nepieciešams palielināt muzeja darbinieku skaitu ar vēl vienu krājuma glabātāju, tādējādi atslogojot no ikdienas krājuma saglabāšanas darbiem tos krājuma darbiniekus, kas veic pētniecisko darbu. Muzeju metodiskā centra izveide sadarbībā ar Limbažu novada pašvaldību ļaus uzlabot muzeju pētniecisko darbu, efektīvāk koordinējot Limbažu novada muzeju savstarpējo sadarbību.

Pētniecības darba politika tiek pārskatīta ne vēlāk kā piecus gadus pēc tās apstiprināšanas.

***3. pielikums***

**KOMUNIKĀCIJAS POLITIKA**

**1. Komunikācijas politikas mērķis**

Sekmēt nacionālās un reģionālās identitātes saglabāšanu, kā arī veidot izpratni par Limbažu pilsētas un novada unikālo devumu, iepazīstinot iedzīvotājus un viesus ar Limbažu pilsētas un novada vietu Latvijas un pasaules vēstures norišu kontekstā.

Mērķa sasniegšanai izvirzītie uzdevumi:

1.1. Sagatavot un realizēt Latvijas Republikas simtgadei veltītu pasākumu programmu Limbažu muzejā.

1.2. Iepazīstināt interesentus ar pētnieciskā darba rezultātiem, veidojot ekspozīcijas un izstādes, izdodot bukletus, grāmatas u.c. iespieddarbus.

1.3. Sagatavot publikācijas par apkārtnes kultūrvēstures objektiem, ievērojamiem novadniekiem un vēsturiskajiem notikumiem, popularizējot tos plašsaziņas līdzekļos.

1.4. Veidot jaunas, papildināt un aktualizēt esošās muzejpedagoģiskās un mūžizglītības programmas.

**2. Ekspozīcijas un izstādes**

 2.1. Ekspozīciju darba mērķis.

Sekmēt nacionālās un reģionālās identitātes saglabāšanu, kā arī veidot izpratni par Limbažu pilsētas un novada unikālo devumu, atspoguļojot muzejā veiktā pētniecības darba rezultātus caur ekspozīcijām un izstādēm.

 2.2. Ekspozīciju darba raksturojums.

Muzeja pamatekspozīcija „*Limbaži. Limbažu novads. Jūra*” šobrīd vēsta par Limbažu pilsētas un novada vēsturi, ekspozīcija „*Baumaņu Kārlis un viņa laiks*” stāsta par Latvijas Republikas himnas autora Baumaņu Kārļa dzīvi un devumu, savukārt ekspozīcija „*Limbažu Brīvprātīgo ugunsdzēsēju biedrības vēsture*” atspoguļo pilsētai būtiskas organizācijas darbību un tās nozīmi pilsētas attīstībā. Kā ekspozīcija *Tehnisko ierīču kolekcija* funkcionē arī atklātā krājuma glabātava Torņa ielā 3.

Muzeja speciālistu veidotās izstādes lielākoties ir cieši saistītas ar dažādām Limbažu pilsētas un novada vēstures tēmām. To tematika bieži saistās ar nozīmīgu novadnieku vai pilsētas iestāžu, organizāciju un uzņēmumu jubilejām. Katru gadu Limbažu muzejā iespējams apmeklēt arī mākslas izstādes. Daļa no mākslas izstādēm ir ceļojošās izstādes, kas veidotas citos muzejos vai nāk no pašu mākslinieku personīgajām kolekcijām. Atkarībā no sabiedrības pieprasījuma un muzeja darba plāna izstādes parasti iespējams aplūkot vismaz 2 – 3 mēnešus.

Ekspozīcijās un izstādēs tiek izmantoti Limbažu muzeja krājuma priekšmeti, deponējumi no citiem muzejiem vai privātkolekcijām. Dažkārt oriģināla saglabāšanas nolūkos tiek veidoti priekšmetu atdarinājumi, fotogrāfijām un lielai daļai dokumentu tiek veidotas kopijas.

Pie ekspozīciju un izstāžu veidošanas strādā muzeja speciālisti, krājuma glabātājas un muzeja māksliniece. Nepieciešamības gadījumā tiek piesaistīti arī citi speciālisti (restauratori u.c.). Ekspozīciju un izstāžu plānus apstiprina muzeja direktors.

Ekspozīciju un izstāžu darbs galvenokārt tiek finansēts no muzeja budžeta, atsevišķos gadījumos piesaistot pašvaldības dotācijas vai dažādu projektu konkursu finansējumu.

2.3. Ekspozīciju novērtējums.

Muzejā veidotās izstādes un ekspozīcijas ir piemērotas dažādām auditorijām gan tematiski, gan vizuāli. Vēsturiskajiem notikumiem un personībā veltītās izstādes ir saturiski bagātās, jo parasti balstās uz vērā ņemamu pētniecisko darbu. Pastāvīga muzeja mākslinieka štata vienība nodrošina pievilcīgu un profesionālu vizuālo noformējumu katrai izstādei.

Šobrīd nepieciešams aktualizēt pamatekspozīciju „*Limbaži. Limbažu novads. Jūra*”, jo tā ir fiziski novecojusi. Pārējās pamatekspozīcijas ir mūsdienīgi noformētas un piesaista apmeklētāju interesi.

2.4. Ekspozīciju darba problēmas un prioritātes

Izvērtējot muzeja darbību ietekmējošos ārējos un iekšējos faktorus, par galveno ekspozīciju darba prioritāti nākamajā pārskata periodā izvirzīta pamatekspozīcijas „*Limbaži. Limbažu novads. Jūra*” nomaiņa.

Otra ekspozīciju darba prioritāte ir pamatekspozīcijas „*Baumaņu Kārlis un viņa laiks*” uzlabošana. Kopš ekspozīcijas atklāšanas ir pagājuši vairāki gadi, ir veikta apmeklētāju viedokļa izpēte, kuras rezultātā paredzēts veikt atsevišķus uzlabojumus ekspozīcijā. Ekspozīcija tiks slēgta uz īsu laika periodu un atklāta apmeklētājiem Latvijas Republikas simtgades pasākumu laikā.

2.5. Paredzamie ekspozīciju darba rezultāti

|  |  |  |  |  |
| --- | --- | --- | --- | --- |
| **Nr. p. k.** | **Plānotais rezultāts** | **Atbildīgais** | **Izpildes laiks** | **Finanšu avots** |
| **1.** | Jauna pamatekspozīcija „*In secula seculorum*” (*Mūžīgi mūžos* jeb Nāve, tās kultūrvēsturiskais aspekts). | G. Plešs,L. Andersone,D. Nipāne,R. Noriņa,A. Brikmane | 2017. līdz 2020. gads. | Muzeja budžets, pašvaldības dotācija. |
| Neveiksmīgas finanšu piesaistes rezultātā var tikt atlikta ekspozīcijas atklāšana. | VKKF projektu konkursu finansējums, citi finanšu avoti. |
| **2.** | Izstāde, veltīta laikraksta „*Auseklis*” vēsturei un darbībai. | L. Andersone. | 2017. gads. | Muzeja budžets. |
| **3.** | Izstāde „*Vecā Trafiņa stāsts. Ielu marķiera, vēsturiskās transformatora ēkas arhitektūra un funkciju maiņas fiksācija*”. | G. Plešs. | 2017. gads. | Muzeja budžets. |
| **4.** | Izstāde „*Fotoateljē 1897. 120 gadi pirmajai fotodarbnīcai Limbažos*”. | R. Noriņa,L. Andersone. | 2017. gads. | Muzeja budžets. |
| **5.** | Izstāde „*Mūsu muzikanti: ieskats mūzikas dzīves norisēs Limbažu novadā*”. | G. Plešs, L. Andersone,R. Noriņa. | 2017. gads. | Muzeja budžets. |
| **6.** | Izstāde „*Vilna. No dzijas līdz nēsāšanai: ieskats vilnas tekstiliju darināšanā un pielietojumā*”. | A. Brikmane | 2017. gads. | Muzeja budžets. |
| **7.** | Izstāde „*Limbažu novada dabas bagātības. Novadpētniecei Dainai Čakstei – 70*”. | R. Noriņa,L. Andersone. | 2017. gads. | Muzeja budžets. |
| **8.** | Grāmatas *„Par Tēvzemi mīļo...”* tematikai veltīta izstāde. | J. Ulmis. | 2018. gads. | Muzeja budžets. |
| **9.** | Izstāde par ziemeļrietumu Vidzemes muižām un kultūrvidi – 45 bijušo muižu centru liecības, to fiksācija fotomateriālā. | G. Plešs. | 2018. gads. | Muzeja budžets. |
| **10.** | Latvijas simtgadei veltīta izstāde „*Limbažnieku devums Latvijai*”. | J. Ulmis,G. Plešs,L. Andersone. | 2018. gads. | Muzeja budžets. |
| **11.** | Aktualizēta un uzlabota pamatekspozīcija „*Baumaņu Kārlis un viņa laiks*”. | G. Plešs,L. Andersone,A. Brikmane. | 2018. gads. | Muzeja budžets. |
| **12.** | Izstāde „*Limbaži un limbažnieki. 145 gadi fotogrāfam* *K. Sarkangalvim* *(1873-1942)*”. | R. Noriņa,L. Andersone. | 2018. gads. | Muzeja budžets. |
| **13.** | Izstāde, veltīta gleznotāja Jāņa Cīruļa 110 gadu jubilejas atcerei. | D. Nipāne,R. Noriņa. | 2018. gads. | Muzeja budžets. |
| **14.** | Izstāde „*Uz teātri ejot...*” (Limbažu teātra vēsture). | L. Andersone. | 2019. gads. | Muzeja budžets. |
| **15.** | Izstāde „*Šurp ābeci!*”.  | R. Noriņa,L. Andersone,D. Nipāne. | 2020. gads. | Muzeja budžets. |
| **16.** | Izstāde „*Dejas tradīcijas Limbažu novadā: Taisai Arumai 80*”. | L. Andersone,D. Nipāne,R. Noriņa. | 2020. gads. | Muzeja budžets. |
| **17.** | Izstāde „*Limbažu Mūzikas skolas vēsture: V. Ņikandrovam 80*”. | D. Nipāne,R. Noriņa, | 2020. gads | Muzeja budžets. |
| **18.** | Izstāde „*Piemiņas lietas un atmiņas...*”, veltīta novadniekiem L. Šķilteram (1866-1939) un V. Šķilteram (1896-1977). | D. Nipāne,R. Noriņa. | 2021. gads. | Muzeja budžets. |
| **19.** | Izstāde „*Limbažu ezeri*” (ekosistēmas, atpūta, sports un *cope*). | L. Andersone,A. Brikmane. | 2021. gads. | Muzeja budžets. |

2.6. Darbības spēju uzlabošanas pasākumi 5 gadiem

Lai uzlabotu ekspozīciju un izstāžu veidošanas darbu Limbažu muzejā nepieciešams turpināt muzeja speciālistu profesionālo iemaņu uzlabošanu un kvalifikācijas paaugstināšanu. Tāpat nepieciešams aktivizēt finanšu līdzekļu piesaisti ekspozīciju un izstāžu kvalitatīvai iekārtošanai, kā arī tehniskai modernizēšanai. Lai jēgpilni varētu izvērtēt turpmākās izstādes un ekspozīcijas, nepieciešams veikt konsekventu apmeklētāju aptaujāšanu.

**3. Darbs ar apmeklētājiem**

 3.1. Izglītojošā darba mērķis.

Sekmēt nacionālās un reģionālās identitātes saglabāšanu, kā arī veidot izpratni par Limbažu pilsētas un novada unikālo devumu, piedāvājot muzeja apmeklētājiem mūsdienīgu un aktuālu muzejpedagoģisko un mūžizglītības programmu klāstu.

3.2. Izglītojošā darba raksturojums.

Nozīmīgākā izglītojošā darba mērķgrupa Limbažu muzejā ir dažāda vecuma skolēni un arī pirmsskolas izglītības iestāžu audzēkņi, jo tie ir biežākie muzeja viesi. Neskatoties uz to, muzejs strādā arī ar pieaugušajiem interesentiem.

Muzejs piedāvā ekskursijas ekspozīcijās un izstādēs, Limbažu viduslaiku pilsdrupās un Limbažu pilsētā. Apmeklētājiem ir iespēja piedalīties dažādās muzejpedagoģiskajās stundās. To piedāvājumu veido gan stabilas un ilggadīgas programmas (Baumaņu Kārlim veltītā nodarbība, gadskārtu tradīcijām veltītās programmas u.c.), gan arī konkrētam laika periodam paredzētas programmas, kas tiek piedāvātas aktuālo izstāžu kontekstā. Pēc pieprasījuma muzeja speciālisti sagatavo arī dažādas tematikas konsultācijas un lekcijas.

Muzeja speciālisti regulāri gatavo populārzinātniska rakstura publikācijas reģionālajam laikrakstam „*Auseklis*”. To tematika visbiežāk saistās ar aktuālo izstāžu atklāšanu, lai gan publikācijas tiek gatavotas arī saskaņā ar laikraksta redakciju interesējošām tēmām.

Muzeja telpās muzejpedagoģiskās stundas, zinātniskie lasījumi un citi izglītojoša rakstura pasākumi. Pasākumi parasti notiek 2. stāva zālē vai ekspozīcijas „*Baumaņu Kārlis un viņa laiks*” zālē 1. stāvā. Abas telpas atrodas Limbažu muzeja galvenajā ēkā Burtnieku ielā 7 un ir viegli pieejamas apmeklētājiem. Ekspozīcijas zāle ir pielāgota arī piekļuvei apmeklētājiem ar kustību traucējumiem. Pasākumos ir iespējams izmantot arī projektoru.

Izglītojošo darbu veic visi muzeja speciālisti – muzejpedagoģe, galvenais muzeja speciālists, muzeja speciāliste, galvenā krājuma glabātāja un krājuma glabātājā. Visiem minētajiem, izņemot galveno muzeja speciālistu, ir arī pedagoģiskā darba pieredze. Muzeja galvenais speciālists, muzeja speciāliste un krājuma glabātāja ir akadēmiski izglītoti vēsturnieki. Muzeja speciālisti dažādā līmenī runā latviešu, angļu, krievu, vācu un franču valodās, līdz ar to ar iepriekšēju pieteikšanos Limbažu muzejs spēj nodrošināt ekskursijas un informāciju visās minētajās valodās.

Muzejs regulāri iesaistās Limbažu novada pašvaldības organizētajos pasākumos (piemēram, Limbažu pilsētas svētkos, 11. un 18. novembra pasākumos u.c.), kā arī tradicionālajā Muzeju naktī.

3.3. Izglītojošā darba novērtējums.

Kopumā izglītojošais darbs Limbažu muzejā vērtējams kā muzeja misijai atbilstošs, aktuāls un dažādām apmeklētāju grupām piemērots. Precīzākam darba novērtējumam nepieciešams izvērst apmeklētāju anketēšanu.

3.4. Izglītojošā darba problēmas un prioritātes.

Izglītojošā darba problēmas galvenokārt saistās ar darbinieku noslodzi. Muzejpedagoģe strādā nepilnu slodzi, līdz ar to muzejpedagoģisko programmu vadīšanu bieži nākas uzņemties citiem muzeja speciālistiem.

Tāpat nepieciešams aktualizēt daļu no esošajām muzejpedagoģiskajām programmām, pielāgot tās dažādām vecuma grupām, kā arī papildināt programmu piedāvājumu ar jaunām muzejpedagoģiskajām un mūžizglītības programmām.

Apmeklētāju ērtībai nepieciešams izveidot jaunu bukletu/ceļvedi muzeja pamatekspozīcijās un tā svešvalodu versijas.

3.5. Paredzamie izglītojošā darba rezultāti.

Izglītojoša darba rezultāti saistās ar centieniem veicināt nacionālās un reģionālās identitātes saglabāšanos Limbažu muzeja viesos, kā arī ar Limbažu pilsētas un novada vēstures izpratnes padziļināšanu dažāda vecuma muzeja apmeklētājos. Rezultāta sasniegšanai plānotas šādas aktivitātes:

|  |  |  |  |  |
| --- | --- | --- | --- | --- |
| **Nr. p. k.** | **Plānotās aktivitātes** | **Atbildīgais** | **Izpildes laiks** | **Finanšu avots** |
| **1.** | Publicētas 3 jaunas muzeja pētnieciskā darba tēmām veltītas monogrāfijas. | J. Ulmis,G. Plešs,R. Noriņa. | 2017. gads. | VKKF projektu konkursu finansējums un citi finanšu līdzekļi. |
| **2.** | Publikācijas reģionālajā laikrakstā „Auseklis” par muzeja darbā un pētniecībā aktuālo tematiku. | J. Ulmis,G. Plešs,L. Andersone,D. Nipāne,R. Noriņa,S. Vilde. | Regulāri. | Muzeja budžets. |
| **3.** | Izveidots buklets /ceļvedis muzeja ekspozīcijās (latviešu, krievu, angļu, franču, vācu valodā). | G. Plešs, L. Andersone,R. Noriņa. | 2017. gads(2020. gads jaunajai pamatekspozīcijai). | Muzeja budžets. |
| **4.** | Realizēta Latvijas Republikas simtgadei veltīta konference saistībā ar nacionālās identitātes tēmu. | J. Ulmis,G. Plešs. | 2018. gads. | Muzeja budžets. |
| **5.** | Jaunu LR svētku dienām veltītu muzejpedagoģisko programmu izveide. | L. Andersone,S. Vilde. | 2018. gads. | Muzeja budžets. |
| **6.** | Realizēta esošo muzejpedagoģisko un mūžizglītības programmu uzlabošana atbilstoši apmeklētāju anketēšanas rezultātiem. | D. Nipāne,L. AndersoneS. Vilde. | Regulāri. | Muzeja budžets. |
| **7.** | Realizēta ekspozīcijas „*Baumaņu Kārlis un viņa laiks*” uzlabošana. | G. Plešs,L. Andersone,A. Brikmane. | 2018. gads. | Muzeja budžets. |
| **8.** | Jauna pamatekspozīcija „*In secula seculorum*” (*Mūžīgi mūžos* jeb Nāve, tās kultūrvēsturiskais aspekts). | G. Plešs,L. Andersone,D. Nipāne,R. Noriņa,A. Brikmane. | 2020. gads. | Muzeja budžets, pašvaldības dotācija. |
|  | Neveiksmīgas finanšu piesaistes rezultātā var tikt atlikta ekspozīcijas atklāšana. | VKKF projektu konkursu finansējums, citi finanšu avoti. |
| **9.** | Atklātas vismaz 4 jaunas izstādes gadā. | G. Plešs,L. Andersone,D. Nipāne,R. Noriņa,A. Brikmane. | Regulāri. | Muzeja budžets. |
| **10.** | Veikta muzeja apmeklētāju un mērķauditorijas anketēšana. | L. Andersone,S. Vilde. | Regulāri. | Muzeja budžets. |

3.6. Darbības spēju uzlabošanas pasākumi 5 gadiem.

Lai uzlabotu darbu ar apmeklētājiem Limbažu muzejā nepieciešams turpināt muzeja speciālistu profesionālo iemaņu uzlabošanu un kvalifikācijas paaugstināšanu. Tāpat nepieciešams veikt regulāru apmeklētāju anketēšanu un tās rezultātu izvērtēšanu.

**4. Mārketings**

4.1. Mārketinga darba mērķis.

Īstenojot muzeja misiju, uzturēt un sekmēt sabiedrības interesi par Limbažu muzeja pakalpojumiem, nodrošināt muzeja atpazīstamību, kā arī uzturēt sabiedrības atbalstu muzeja turpmākajai darbībai.

4.2. Mārketinga darba raksturojums.

Limbažu muzeja mārketinga pasākumi šobrīd galvenokārt paredzēti apmeklētāju piesaistei un muzeja atpazīstamības veicināšanai. Muzeja mārketings tiek nodrošināts no muzeja budžeta, un to veic muzeja speciālisti paralēli citiem darba pienākumiem.

Limbažu muzeja mārketinga aktivitātes veido regulāras publikācijas un reklāma reģionālajā laikrakstā „*Auseklis*”, kā arī sižeti *Limbažu TV* un *Vidzemes TV.* Informācija par Limbažu muzeja aktivitātēm pieejama Limbažu novada interneta mājaslapā www.limbazi.lv un Latvijas Muzeju biedrības interneta mājas lapas www.muzeji.lv muzeju katalogā. Pārskata perioda otrajā pusē aktivizēta Limbažu muzeja popularizēšana un aktuālo norišu publiskošana izmantojot interneta sociālās platformas www.draugiem.lv, www.facebook.com un www.twitter.com. Muzeja lielākie ikgadējie pasākumi (piemēram, Muzeju nakts) tiek popularizēti arī caur reklāmām pilsētvidē.

4.3. Mārketinga darba novērtējums

Veiksmīgai komunikācijas mērķa sasniegšanai nepieciešams pilnveidot muzeja mārketingu vairākos virzienos. Šī brīža mārketinga aktivitātes nenodrošina pietiekami lielu jaunu apmeklētāju piesaisti muzeja ekspozīcijām un izstādēm. Sekmīgai muzeja misijas pildīšanai nepieciešams veikt aktīvāku muzeja piedāvājuma popularizēšanu visas Latvijas mērogā (valsts mēroga aktivitātes skolēnu grupu piesaistei Baumaņu Kārlim veltītajām muzejpedagoģiskajām programmām).

4.4. Mārketinga darba problēmas un prioritātes.

Kā nozīmīgākā mārketinga aktivitāte jāattīsta un jāveic regulāra muzeja apmeklētāju, kā arī potenciālās mērķauditorijas anketēšana. Iegūtā informācija palīdzēs veiksmīgāk pielāgot muzeja darbību sabiedrības vēlmēm.

4.5. Paredzamie mārketinga darba rezultāti turpmākajos 5 gados.

Mārketinga rezultāti saistās ar Limbažu muzeja un tā piedāvājuma atpazīstamības veicināšanu. Mārketinga darba galvenais rezultāts ir kopējā apmeklētāju skaita palielināšana Limbažu muzejā, kā arī sabiedrības atbalsts Limbažu muzeja darbībai un aktivitātēm. Rezultāta sasniegšanai plānotas šādas aktivitātes:

|  |  |  |  |  |
| --- | --- | --- | --- | --- |
| **Nr. p. k.** | **Plānotās aktivitātes** | **Atbildīgais** | **Izpildes laiks** | **Finanšu avots** |
| **1.** | Muzeja apmeklētāju un potenciālās mērķauditorijas anketēšana | L. Andersone,S. Vilde. | Regulāri. | Muzeja budžets. |
| **2.** | Muzeja aktualitātēm veltītas publikācijas un sižeti plašsaziņas līdzekļos. | J. Ulmis,G. Plešs,L. Andersone,D. Nipāne,R. Noriņa,S. Vilde. | Regulāri. | Muzeja budžets. |
| **3.** | Reklāmas Limbažu pilsētvidē. | J. Ulmis,L. Andersone,A. Brikmane. | Regulāri. | Muzeja budžets. |
| **4.** | Regulāras publikācijas par muzeja darba aktualitātēm interneta vietnē www.limbazi.lv un interneta sociālajās platformās www.draugiem.lv, www.facebook.com un www.twitter.com. | L. Andersone. | Regulāri. | Muzeja budžets. |
| **5.** | Latvijas skolām domāta reklāmas materiāla izstrāde. | L. Andersone,S. Vilde,A. Brikmane. | 2018. gads. | Muzeja budžets. |
| **6.** | Jaunajai muzeja pamatekspozīcijai veltīta reklāmas kampaņa. | L. Andersone,A. Brikmane. | 2020. gads. | Muzeja budžets. |

4.6. Darbības spēju uzlabošanas pasākumi 5 gadiem.

Lai uzlabotu darbu Limbažu muzeja mārketingu nepieciešams turpināt muzeja speciālistu profesionālo iemaņu uzlabošanu un kvalifikācijas paaugstināšanu. Noteikti nepieciešams veikt regulāru apmeklētāju anketēšanu un tās rezultātu izvērtēšanu.

Limbažos

Apstiprinu:

Limbažu muzeja direktors

J.Ulmis

\_\_.\_\_.\_\_\_\_\_\_\_.

**LIMBAŽU MUZEJA KRĀJUMA NOTEIKUMI**

 Limbažu muzeja Krājuma noteikumi izstrādāti, pamatojoties uz Latvijas Republikas Ministru kabineta 2006. gada 21. novembra noteikumiem Nr. 956 no 21.11.2006. ,,Noteikumi par Nacionālo muzeju krājumu” (turpmāk - NNMK).

1. **VISPĀRĪGIE JAUTĀJUMI**
	1. Šie noteikumi nosaka Limbažu muzeja krājuma veidošanas, papildināšanas, uzskaites, saglabāšanas, izmantošanas un finansēšanas kārtību.
	2. Muzeja direktors nosaka kārtību, kādā notiek muzeja krājuma uzskaite, saglabāšana, papildināšana un izmantošana saskaņā ar NNMK.
	3. Muzeja direktors ir atbildīgs par muzeja krājumu un NNMK noteikto apstākļu nodrošināšanu tā veidošanai, uzskaitei, papildināšanai, saglabāšanai un izmantošanai, kā arī darbinieku profesionālās izglītības pilnveidošanu.
	4. Ar muzeja krājumu saistīto darbu vada galvenais krājuma glabātājs.
		1. Galvenais krājuma glabātājs ir direktora vietnieks muzeja krājuma jautājumos.
		2. Nodrošina muzeja krājuma uzskaiti un saglabāšanu atbilstoši Nolikumam par muzeju krājumu.
		3. Nodrošina muzeja krājuma uzskaites dokumentācijas saglabāšanu.
		4. Informē muzeja vadību par krājuma saglabāšanu, atbilstoši noteikumiem.
	5. Par krājuma saglabāšanu materiāli atbildīgi ir galvenais krājuma glabātājs un krājuma glabātājs.
	6. Muzejā darbojas krājuma komisija, kas rīkojas saskaņā ar nolikumu par muzeja krājuma komisiju.
	7. Ar muzeja krājumu saistīto dokumentāciju saskaņo ar galveno krājuma glabātāju. Galvenā krājuma glabātāja norādījumi par muzeja krājuma uzskaiti, glabāšanu, konservāciju, restaurāciju un izmantošanu ir saistoši katram muzeja darbiniekam.
	8. Pieņemot darbā un atbrīvojot galveno krājuma glabātāju, sastāda nodošanas un pieņemšanas aktu, kurā ieraksta muzeja krājuma vienību skaitu pēc inventāra grāmatām, muzeja krājuma glabāšanas apstākļus, kā arī muzeja krājuma uzskaites dokumentāciju.
	9. Muzeja krājuma uzskaitē, glabāšanā, konservācijā iesaistīto darbinieku, kā arī ekspozīcijas un izstāžu telpu uzraugu un apkopēju pieņemšana darbā un atbrīvošana notiek konsultējoties ar galveno krājuma glabātāju.
	10. Krājuma un ekspozīciju telpu sanitāri tehnisko un elektrotehnisko stāvokli nodrošina muzeja tehniskais personāls.
	11. Saimniecības pārzinis:
		1. Saskaņo ar galveno krājuma glabātāju visus darbus muzeja krājuma saglabāšanas nodrošināšanai.
		2. Nodrošina šajos noteikumos noteiktos muzeja krājuma glabāšanas apstākļus, krātuvju un ekspozīcijas telpu sanitāri tehnisko un elektrotehnisko stāvokli, drošību un ugunsdrošību.
		3. Nodrošina telpu remonta veikšanu, uzraudzību un muzeja materiāltehnisko apgādi.
	12. Muzeja krājums tiek uzskaitīts centralizēti, glabāšanas veids – decentralizēti.
2. **KRĀJUMA VEIDOŠANA UN PAPILDINĀŠANA**
	1. Muzeja krājums sastāv no pamatkrājuma, palīgkrājuma un apmaiņas krājuma.
	2. Pamatkrājumā ir muzeja priekšmeti, kuriem ir kultūrvēsturiska, memoriāla, zinātniska, vai mākslinieciska vērtība un kuri ir nozīmīgi novada vēsturiskajai teritorijai, atbilst muzeja nolikumam, krājuma komplektēšanas politikai un krājuma komisijas lēmumam.
	3. Palīgkrājumā ir priekšmeti, kuri ir dublikāti, pamatkrājuma priekšmetu fotokopijas, materiāli, kas izgatavoti zinātniskām, kultūrizglītojošām vai ekspozīcijas vajadzībām, mazāk nozīmīgi priekšmeti, kas saistīti ar novada vēsturi, kā arī tie priekšmeti, kuriem ir kultūrvēsturiska vērtība, bet, kuru saglabāšanās pakāpe ir slikta, arī maz izpētīti muzeja priekšmeti, kurus pēc to izpētes varētu iekļaut pamatkrājumā.
	4. Apmaiņas krājumā ir priekšmeti, kas neatbilst muzeja profilam, dāvinājumi, ja dāvinātājs piekrīt dāvināto priekšmetu izmantošanai apmaiņai, muzeja priekšmetu pārējie eksemplāri, ja muzeja pamatkrājumā vai palīgkrājumā ir vismaz trīs vienādi attiecīgā muzeja priekšmeta eksemplāri.
	5. Muzejs krājumu papildina atbilstoši muzeja misijai, noteiktajiem darbības mērķiem un tematikai, mērķauditorijai, noteiktam laika posmam un teritorijai.
	6. Muzeja krājuma papildināšanas avoti ir dāvinājumi un pirkumi no fiziskajām un juridiskajām personām, novēlējumi, maiņa un pieņemšana no citām valsts un pašvaldību institūcijām, ekspedīciju rezultātā iegūtie materiāli un arheoloģiskie izrakumi.
3. **MUZEJA PRIEKŠMETU UN KOLEKCIJU ATSAVINĀŠANA UN IZŅEMŠANA NO KRĀJUMA**
	1. No muzeja īpašumā esošā Nacionālā krājuma var atsavināt vai izņemt:
		1. muzeja priekšmetus, kas saskaņā ar muzeja nolikumu neatbilst muzeja misijai;
		2. muzeja priekšmetus, ja muzejs tiek reorganizēts;
		3. atsevišķus muzeja priekšmetu eksemplārus, ja pamatkrājumā ir dublikāti;
		4. muzeja priekšmetu, ja muzejs nevar nodrošināt tā saglabāšanu.
	2. Lai varētu atsavināt vai izņemt muzeja krājuma priekšmetus vai kolekcijas, muzeja direktora iesniegums un muzeja krājuma komisijas protokola izraksts jāiesniedz Kultūras ministrijas Kultūrpolitikas departamenta Muzeju nodaļai. Ja atsavināšanas vai izņemšanas pamatojums atbilst 1.punktā minētajiem nosacījumiem, Kultūras ministrija publicē laikrakstā „Latvijas Vēstnesis” informāciju par atsavināmo vai izņemamo muzeja priekšmetu. Muzeji mēneša laikā pēc sludinājuma publicēšanas dienas var pieteikties iegūt savā īpašumā atsavināmo vai izņemamo muzeja priekšmetu. Iesniegumus izskata un lēmumu pieņem Latvijas Muzeju padome un LR Kultūras ministrija.
	3. Lai varētu izņemtmuzeja krājuma priekšmetus, ja tie pazuduši vai bojāti un nav atjaunojami, Kultūras ministrijā jāiesniedz muzeja direktora iesniegums un muzeja krājuma komisijas protokola izraksts. Pēc Kultūras ministrijas un Latvijas Muzeju padomes atzinuma saņemšanas galvenais krājuma glabātājs izdara ierakstus dokumentācijā.
	4. Muzeja priekšmetus no palīgkrājuma izslēdz, pamatojoties uz krājuma komisijas lēmumu un muzeja direktora rīkojumu.
	5. No muzeja krājuma izslēgto priekšmetu inventāra numurus aizliegts izmantot jauniegūtajiem muzeja krājuma priekšmetiem.
4. **KRĀJUMA UZSKAITE**
	1. Muzeja krājuma dokumentācija tiek veikta saskaņā ar NNMK.
	2. Muzeja krājuma uzskaites un zinātniskās izpētes dokumentācija pastāvīgi glabājas muzejā.
	3. Muzeja krājuma priekšmetu uzskaites dokumentācijā ir šādi dokumenti:
		1. līgums un sākotnējais akts par priekšmetu pieņemšanu muzeja īpašumā. Sākotnējo aktu par priekšmetu pieņemšanu sastāda, ja nav iespējams tūlīt sastādīt aktu par pieņemšanu muzeja īpašumā, un vēlāk pievieno aktiem par priekšmeta pieņemšanu muzeja īpašumā;
		2. līgums un akts par priekšmetu pieņemšanu muzeja īpašumā uz laiku (deponēšanu) un atdošanu;
		3. līgums un akts par muzeja priekšmetu izdošanu uz laiku (deponēšanai) un saņemšanu;
		4. akti par pieņemšanu muzeja īpašumā;
		5. akti par priekšmetiem, kas izņemti no muzeja krājuma;
		6. akti par muzeja krājuma esības pārbaudēm.
	4. Ja priekšmetu pieņem muzeja īpašumā vai uz laiku ar tā izmantošanas nosacījumiem, tos norāda pieņemšanas aktā un līgumā.
	5. Aktā par priekšmeta pieņemšanu un aktā par priekšmeta izdošanu norāda:
		1. ieraksta kārtas numuru;
		2. muzeja priekšmeta nosaukumu, autoru un īsu aprakstu;
		3. materiālus un izmērus
		4. eksemplāru skaitu;
		5. muzeja priekšmeta saglabātības pakāpi;
		6. cenu (nopirktajiem muzeja priekšmetiem);
		7. vērtību;
		8. uzskaites apzīmējumu (inventāra numurs);
		9. piezīmes;
		10. saglabātības pakāpi;
		11. īpašus noteikumus muzeja priekšmeta izmantošanā;
		12. svars – dārgmetāla izstrādājumiem (izņemot priekšmetus, kuros dārgmetāls ir to sastāvdaļa);
		13. muzeja priekšmeta izcelšanos, vēsturi, leģendu (ja tāda ir). Minēto informāciju var sniegt attiecīgā akta pielikumā.
	6. Atļauju muzeja priekšmetu izsniegšanai uz laiku dod muzeja direktors pēc iesnieguma saņemšanas. Līgumā norādīti deponēšanas mērķi un termiņš, kā arī priekšmeta saglabāšanas un drošības garantijas. Muzeja krājuma priekšmets no muzeja izsniedzams tikai pret pilnvaru.
	7. Aktu par priekšmeta izdošanu uz laiku (deponēšanu) paraksta muzeja galvenais krājuma glabātājs un priekšmeta ņēmējs, apstiprina muzeja direktors. Vienu akta (līguma) eksemplāru saņem priekšmeta ņēmējs.
	8. Katru muzeja krājuma priekšmeta iegūšanas dokumentu reģistrē atsevišķā reģistrācijas žurnālā.
	9. Pamatojoties uz aktu par priekšmeta pieņemšanu muzeja īpašumā, tiek veikta inventāra grāmatas lapas izdruka, izmantojot Limbažu muzeja iekšējo uzskaites datorizēto sistēmu. Katram muzeja īpašumā pieņemtajam muzeja priekšmetam tiek piešķirts attiecīgs inventāra numurs, kas ierakstāms arī aktā par muzeja priekšmetu pieņemšanu. Izdrukas regulāri tiek iesietas kā inventāra grāmatas.
	10. Vecās inventāra grāmatas nomaina ar jaunām tikai saskaņā ar krājuma komisijas lēmumu un muzeja direktora rīkojumu, ja muzejā tiek mainīta krājuma uzskaites kārtība, muzejs tiek reorganizēts, vai inventāra grāmata vairs nav izmantojama fizisku bojājumu dēļ. Vecās inventāra grāmatas nedrīkst iznīcināt.
	11. Visas inventāra grāmatas reģistrē muzeja krājuma inventāra grāmatu reģistrācijas žurnālā.
	12. Priekšmetus, kas iekļauti pamatkrājumā, pēc to iegūšanas muzeja īpašumā reģistrē, inventāra grāmatas lapā, norādot:
		1. inventāra numuru,
		2. ieraksta datumu,
		3. attiecīgā akta numuru un sastādīšanas datumu,
		4. muzeja priekšmeta agrāko inventāra numuru (ja tāds ir),
		5. muzeja priekšmeta nosaukumu un īsu aprakstu,
		6. eksemplāru skaitu,
		7. izmērus un materiālu, no kā izgatavots muzeja priekšmets,
		8. svaru – dārgmetāla izstrādājumiem (izņemot muzeja priekšmetus, kuros dārgmetāls ir to sastāvdaļa),
		9. muzeja priekšmeta saglabātības pakāpi (atbilstoši pieņemšanas aktam),
		10. cenu (iepirktajiem muzeja priekšmetiem),
		11. nodaļu vai kolekciju, kurā muzeja priekšmets ir ieskaitīts,
		12. zinātniskā inventāra numuru (ja tāds ir),
		13. piezīmes (atzīmē muzeja priekšmetu izslēgšanu no pamatkrājuma).
	13. Priekšmetus, kas iekļauti palīgkrājumā, reģistrē palīgkrājuma reģistrācijas grāmatā norādot:
		1. inventāra numuru,
		2. attiecīgā akta numuru un sastādīšanas datumu,
		3. muzeja priekšmeta nosaukumu un īsu aprakstu,
		4. izmērus un materiālu, no kā izgatavots muzeja priekšmets,
		5. muzeja priekšmeta saglabātības pakāpi (atbilstoši pieņemšanas aktam),
		6. eksemplāru skaitu,
		7. cenu (iepirktajiem muzeja priekšmetiem),
		8. piezīmes (atzīmē muzeja priekšmetu izslēgšanu no palīgkrājuma).
	14. Muzeja krājuma priekšmetu esību pārbauda saskaņā ar muzeja direktora rīkojumu, salīdzinot esošos muzeja priekšmetus ar ierakstiem inventāra grāmatās, aktos un pārējā dokumentācijā. Pārbaudi veic galvenais krājuma glabātājs kopā ar krājuma glabātāju. Par pārbaudes rezultātiem sastāda aktu, kuru paraksta muzeja krājuma komisijas locekļi.
		1. Reizē ar muzeja priekšmetu esības pārbaudi novērtē muzeja priekšmetu saglabātību. Ja konstatēti būtiski bojājumi, tiek veikta priekšmeta konservācija un organizēta tā restaurācija.
		2. Muzeja krājuma atsevišķu daļu (kolekciju, tēmu) esību pārbauda katru gadu, vienlaikus veicot priekšmeta vērtēšanu naudas izteiksmē pēc to lietošanas un kultūrvēsturiskās vērtības, iesniedzot par to informāciju pašvaldības Finanšu nodaļai.
	15. Limbažu muzeja šifrs pamatkrājumam – LžNM, palīgkrājumam – LžNMp. Muzeja krājuma priekšmetu signēšana notiek:
		1. pēc muzeja krājuma priekšmeta ierakstīšanas inventāra grāmatā uz priekšmeta uzraksta uzskaites apzīmējumu (muzeja šifru un inventāra numuru);
		2. signēšanai drīkst izmantot tikai tādus materiālus, kas nebojā muzeja priekšmetu;
		3. aizliegts signēšanai izmantot ķīmisko zīmuli, zīmogkrāsu, tinti, kā arī nepārbaudītās krāsas un lakas;
		4. signatūras piestiprināšanai nedrīkst izmantot naglas, metāla piespraudes, līmi un līdzīgus materiālus, kas var radīt muzeja priekšmetu mehānisku bojājumu;
		5. uzskaites apzīmējumam uz muzeja priekšmeta jābūt skaidri salasāmam un novietotam tā, lai uzskaites apzīmējums muzeja priekšmeta eksponēšanas laikā nebūtu redzams apmeklētājiem. Uzskaites apzīmējums nedrīkst aizsegt vai bojāt jebkura veida informāciju par muzeja priekšmetu;
		6. ja uz muzeja priekšmeta pamatnes ir firmas vai autora zīmes, kā arī agrākie inventāra numuri, tos nedrīkst aizklāt ar jaunajiem uzskaites apzīmējumiem. Agrākos inventāra numurus uz muzeja priekšmeta aizliegts iznīcināt;
		7. ja muzeja priekšmets ir ievietots ietvarā, signējams arī ietvars, ja tas nav uzskaitīts atsevišķi;
		8. neliela izmēra muzeja priekšmetiem (piemēram, arheoloģiskie priekšmeti, monētas, nozīmes) vai priekšmetiem, uz kuriem uzskaites apzīmējumi nav vēlami to saglabātības dēļ (piemēram, botānikas priekšmeti), uzskaites apzīmējumu raksta uz etiķetēm, kuras piesien muzeja priekšmetam, vai ievieto aploksnē kopā ar attiecīgo muzeja priekšmetu;
		9. fotonegatīviem uzskaites apzīmējumi rakstāmi uz negatīva perfomaliņas emulsijas;
		10. tekstilijām uzskaites apzīmējumi rakstāmi uz balta kokvilnas auduma etiķetes, ko piešuj attiecīgajam muzeja priekšmetam.
	16. Katram muzeja priekšmetam tiek veidota uzskaites kartīte, kurā norāda visus kritērijus, kas fiksēti krājuma grāmatā un pieņemšanas aktā, kā arī priekšmeta topogrāfiju.
		1. Uzskaites kartītes tiek sagrupētas pa kolekcijām – tematiski.
		2. Fotoattēlu kolekcijas priekšmetiem – fotogrāfijām, fotopastkartēm un fotokopijām – kartītes otrā pusē tiek izdrukāta kopija.
	17. Muzeja priekšmetiem (iespēju robežās) tiek veidotas arī zinātniskā inventāra kartītes, kurās, bez uzskaites kartītēs minētajiem datiem, norāda arī tā aprakstu no zinātniskā viedokļa un priekšmeta hronoloģisko izmantošanu.
	18. Informācija par muzeja darbības sākuma gados uzņemtajiem krājuma priekšmetiem un krājumā no jauna uzņemtajiem priekšmetiem regulāri tiek ievadīta LNMK kopkatalogā, pie reizes nosakot arī tā vērtību.
	19. Muzeja krājuma uzskaites un zinātniskās izpētes dokumentācija pastāvīgi glabājas muzeja arhīvā.
5. **KRĀJUMA SAGLABĀŠANA**
	1. Muzejs nodrošina krājuma aizsardzību, lai nepieļautu muzeja priekšmetu saglabātības pasliktināšanos, atbilstoši *Prasībām nacionālā muzeja krājuma glabāšanai un eksponēšanai*.
	2. Muzeja telpām, kā arī apkures, ventilācijas un elektroapgādes sistēmām jābūt labā tehniskā stāvoklī.
	3. Muzeja krājums glabājas 11 slēgtās un 1 atklātā krātuvē:
		1. Burtnieku 7a – telpas topogrāfiskais apzīmējums – Nr.10. – iespieddarbi, dokumenti, fotomateriāli, maza izmēra dažāda rakstura priekšmeti.
		2. Burtnieku 7a – telpas top. apzīmējums – Nr.11. – mākslas darbi, numismātikas un bonistikas kolekcijas, mūzikas instrumenti, skaņu plates, rakstāmpiederumi un to komplekti, dabas priekšmeti un izkārtnes.
		3. Burtnieku 7a – telpas top. apzīmējums – Nr.13. – interjera tekstilijas, apavi un apģērbs, rotaļlietas un galantērijas kolekcijas daļa.
		4. Burtnieku 7a – telpas top. apzīmējums – Nr.14. – arheoloģija, palīgkrājuma daļa, iespieddarbu daļa.
		5. Burtnieku 7c – telpas top. apzīmējums – Nr.1. – mēbeles un sadzīves priekšmeti
		6. Burtnieku 7c – telpas top. apzīmējums – Nr.2. – mēbeles un sadzīves priekšmeti.
		7. Burtnieku 7c - telpas top. apzīmējums – Nr.3. – mēbeļu kolekcija.
		8. Burtnieku 7c - telpas top. apzīmējums – Nr.4. – trauki.
		9. Burtnieku 7c - telpas top. apzīmējums – Nr.5. – mēbeles, sadzīves priekšmeti, apgaismes ķermeņi.
		10. Burtnieku 7c - telpas top. apzīmējums – Nr.6. – celtniecības materiāli un tara
		11. Burtnieku 7d - telpas top. apzīmējums – 2. stāvs – darba rīki, sadzīves priekšmeti.
		12. Burtnieku 7d - telpas top. apzīmējums – 1. stāvs - mēbeļu kolekcijas lielākie priekšmeti, stelles.
		13. Torņa 3 – Depo – atklātā krātuve (2.zāle) – ugunsdzēsības inventārs, tehniskās ierīces.

Savāktos muzeja priekšmetus pirms signēšanas glabā izolatorā, kur notiek arī to apstrāde un konservācija.

Muzeja 2. stāva zāle Burtnieku 7a - top. apzīmējums - Nr.9., kurā muzeja apmeklētāji var iepazīties ar muzeja krājuma priekšmetiem.

* 1. Krātuvju un to inventāra tehnisko stāvokli pārbauda galvenā krājuma glabātāja vai krājuma glabātājs reizi mēnesī, bojājumu novēršanai pieaicinot speciālistus.
	2. Muzeja krājuma un tā dokumentācija drošību garantē šādā veidā:
		1. Darbdienās no plkst. 9.00. līdz 17.00 - krājuma glabātāju darba laiks.
		2. Muzeja telpas un krātuves ir aprīkotas ar signalizāciju, kas garantē diennakts apsardzi.
		3. Muzeja krātuvēs un ekspozīciju telpās ir izvietoti ugunsdzēsības aparāti.
		4. Muzejā ir izstrādāts krājuma evakuācijas plāns, ar kuru, darbā pieņemot, tiek iepazīstināti muzeja darbinieki.
		5. Viens muzeja krātuvju atslēgu komplekts ar atbilstošiem apzīmējumiem glabājas pie direktora seifā, otrs - pie galvenā krājuma glabātāja.
		6. Muzeja krātuves drīkst atvērt tikai krājuma glabātāji. Ārkārtas gadījumos - komisija trīs cilvēku sastāvā, piedaloties direktoram vai galvenajam krājuma glabātājam, par ko jāsastāda akts.
	3. Krājuma glabātāji, priekšmetus pieņemot muzejā, veic to primāro apstrādi un konservāciju. Ja muzeja priekšmetiem pēc krājuma komisijas atzinuma nepieciešama restaurācija, muzejs slēdz līgumu ar speciālistu attiecīgā priekšmeta restaurācijai.
		1. Visus konservācijas un restaurācijas darbus dokumentē Muzeja krājuma priekšmetu konservācijas un restaurācijas darbu reģistrācijas žurnālā.
		2. Konservācijas un restaurācijas dokumentāciju pastāvīgi glabā muzeja arhīvā.
		3. Informāciju par muzeja priekšmetu konservāciju un restaurāciju norāda muzeja uzskaites dokumentācijā.
		4. Krājuma glabātāji seko muzeja priekšmetu glabāšanas apstākļiem ekspozīcijā un krātuvēs, regulāri veicot gaisa mitruma un temperatūras mērījumus.
	4. Iekārtojot muzeja ekspozīciju vai izstādes, jāievēro NNMK *Prasības muzeja priekšmetu eksponēšanai* un šādi nosacījumi:
		1. muzeja priekšmeti nedrīkst atrasties tiešos saules staros;
		2. papīra priekšmetus eksponē ne ilgāk kā 6 mēnešus;
		3. senas fotogrāfijas, tekstilijas, papīra priekšmeti un citi gaismas jūtīgi priekšmeti aizsargājami no gaismas iedarbības;
		4. svina priekšmeti nedrīkst saskarties ar ozolkoku.
1. **KRĀJUMA IZMANTOŠANA**
	1. Muzeja krājumu izmanto muzeja pētnieciskajā darbā, ekspozīciju un izstāžu veidošanā un sabiedrības izglītošanā.
	2. Ar eksponētajiem muzeja priekšmetiem apmeklētāji un pētnieki var iepazīties izstādēs un ekspozīcijās muzeja darba laikā.
	3. Ar neeksponētajiem muzeja priekšmetiem apmeklētāji un pētnieki var iepazīties, ja, pamatojoties uz iesniegumu, kurā norādīta pētījuma tēma un muzeja priekšmeta izmantošanas mērķis, ir saņemts ar galveno krājuma glabātāju saskaņots muzeja direktora apstiprinājums.
	4. Muzeja krājuma priekšmetus var uz laiku izdot citiem muzejiem, institūcijām, saskaņā ar Muzeju valsts pārvaldes apstiprināto „Instrukciju par muzeja priekšmetu izdošanu uz laiku (deponēšanu) citiem muzejiem un institūcijām Latvijas teritorijā”.
	5. Muzejs nodrošina apmeklētājiem un pētniekiem bez maksas šādus pakalpojumus:

uzziņu materiāla (kartotēkas, aprakstu un palīgliteratūras) pieejamību; iespēju iepazīties ar muzeja priekšmetiem.

* 1. Muzejs var atteikt apmeklētājiem un pētniekiem izsniegt muzeja priekšmetus, ja:
		1. nav pabeigta attiecīgo priekšmetu uzskaite;
		2. tie ir slikti saglabājušies;
		3. tie ir eksponēti izstādē vai pastāvīgās ekspozīcijās;
		4. tie ir izdoti (deponēti) ārpus muzeja;
		5. priekšmetam ir īpaši izmantošanas nosacījumi.
	2. Muzejs, saskaņā ar pastāvošajiem maksas pakalpojumu izcenojumiem vai noslēgto līgumu, vienošanos, var ņemt samaksu par šādiem muzeja krājuma izmantošanas pakalpojumiem:
		1. izstāžu un ekspozīciju apmeklēšanu,
		2. muzeja priekšmetu deponēšanu,
		3. kopēšanu,
		4. fotografēšanu, filmēšanu, zīmēšanu,
		5. publicēšanu.
1. **KRĀJUMA FINANSĒŠANA**

Muzeja krājuma papildināšana, uzskaite, saglabāšanas nodrošinājums (atbilstošu krātuvju uzturēšana, glabāšanas aprīkojums un palīgmateriāli, muzeja priekšmetu konservācija un restaurācija, ugunsdrošības aprīkojums), izpēte un izmantošana, kā ar muzeja krājumu saistīto darbinieku profesionālās izglītības pilnveidošana tiek finansēta no Limbažu muzeja budžeta, ko nodrošina Limbažu novada pašvaldība.

1. Datubāzi 1997. gadā izveidoja datorspeciālists P. Mežulis. [↑](#footnote-ref-1)
2. Šeit un turpmāk skatīt uzdevumus atbilstoši uzdevumu numerācijai punktā 1.4. [↑](#footnote-ref-2)
3. Krājuma inventāra grāmatā reģistrēto vienību skaits pārskata gadā [↑](#footnote-ref-3)
4. Pētnieciskajā darbā un jaunatklātajās izstādēs izmantoto vienību skaits. [↑](#footnote-ref-4)
5. Pašu programmu (nosaukumu), nevis novadīto nodarbību skaits. [↑](#footnote-ref-5)
6. Saskaņā ar apmeklētājiem norādīto muzeja darba laiku. [↑](#footnote-ref-6)
7. Sestdienas, svētdienas, svētku dienas, darbadienās pēc plkst. 17.00. Regulārais darba laiks: darbdienās no plkst. 9.00 līdz 17.00. [↑](#footnote-ref-7)